Adakah produk yang berasaskan Aloe Vera boleh MENCUCI USUS??

Sebelum ini kami pernah ditanya berkenaan satu produk yang dikatakan boleh mencuci usus. Produk yang terkenal iaitu daripada lidah buaya. Seperti biasa mereka akan membuat satu demonstrasi untuk produk mereka

Demo yang dibuat adalah sangat ringkas. Guna maggi, iodine dan produk lidah buaya tersebut.

Prosedurnya mudah.Pertama, larutan Iodine dimasukkan dalam gelas yang berisi air.

Kemudian maggi dimasukkan dalam air tersebut. Satu lapisan berwarna biru akan melekat pada maggi itu

Walaupun dibilas dengan air berkali-kali, maggi tersebut masih berwarna biru

Kemudian maggi itu direndam di dalam produk lidah buaya mereka.Saksikan warna maggi yang biru itu akan bertukar balik kepada warna asalnya. Sangat menakjubkan

Selepas itu, mereka akan menjelaskan apa yang berlaku. Iaitu mereka akan mengatakan bahawa usus adalah seperti maggi tersebut.

Apabila kita makan berbagai jenis makanan yang dipenuhi toksik, maka dinding usus kita akan kotor dan dipenuhi toksik sama seperti maggi itu.

Hanya dengan produk lidah buaya mereka sahaja mampu membersihkan usus sama seperti pertukaran warna yang berlaku pada maggi tersebut iaitu daripada warna biru kepada warna asal.

Iodine merupakan salah satu bahan yang sukar larut di dalam air. Tetapi ada cara lain untuk melarutkan ia. Iaitu dengan menggunakan larutan potassium iodide.

Apabila molekul iodine masuk ke dalam larutan tersebut, ia akan bergabung dengan ion iodide dan menjadi ion triiodide yang membuatkan ia larut di dalam larutan tersebut.

Manakala, maggi pula terbuat daripada tepung yang mempunyai kanji(starch). Kanji merupakan molekul gula yang kompleks dan terdiri daripada rantaian glukosa yang panjang berbentuk lingkaran.

Apabila maggi dimasukkan ke dalam larutan iodine, Ion triiodide akan memasuki lingkaran kanji tersebut dan menukarkannya kepada warna biru. Ini merupakan tindak balas kimia yang berlaku kepada semua jenis kanji. Jika anda guna nasi, ia juga akan menghasilkan perubahan yang sama.

Eksperimen dalam Video tersebut pula menggunakan nasi. Ia juga mempunyai kanji dan bertukar kepada warna biru

Apabila maggi itu dimasukkan ke dalam produk lidah buaya itu, ia akan bertukar menjadi warna asal maggi tersebut. Ini disebabkan kehadiran Vitamin C di dalam produk tersebut.

Produk lidah buaya seperti ini selalunya mempunyai Vitamin C. Ketika ia dimasukkan ke dalam larutan tersebut, Vitamin C akan bertindak sebagai antioxidant.

Ia akan memberikan elektron kepada unsur iodine yang terdapat di dalam kanji tersebut. Ini akan menukarkan unsur iodine itu kepada ion iodide yang TIDAK BERWARNA. Sebab itu, maggi tersebut akan bertukar daripada warna biru kepada warna asalnya.

Ini bukan disebabkan ubat itu mampu membersihkan dinding usus.Ia disebabkan tindak balas kimia yang berlaku

Dan kenapa perlu menyamakan maggi sebagai dinding usus?

Kesimpulannya, demonstrasi ini hanya disalah guna oleh orang yang menjual produk tersebut. Ia tidak langsung menunjukkan usus kita dicuci dengan produk itu.


Makan nasi lama dalam Rice Cooker menyebabkan kanser dan kencing manis??

Viral satu mesej drpd whatapps yg mengatakan nasi yg dipanaskan lebih daripada 12 jam mengandungi racun yang boleh menyebabkan kanser dan kencing manis.

Sebelum kita masuk ke dalam penyebab kepada kencing manis, perlulah kita tahu bahawa majoriti karbohidrat ataupun jenis gula yang terdapat di dalam nasi adalah berbentuk kanji(starch). Ia juga boleh digelarkan sebagai karbohidrat yang kompleks.

Karbohidrat kompleks bermaksud jenis gula seperti kanji ini mempunyai struktur binaan yang kompleks. Ia terdiri daripada struktur amylose yang disusun secara berpilin dan juga amylopectin yang mempunyai cabang. Di antara struktur amylose dan amylopectin pula mempunyai suatu ikatan yang dipanggil sebagai ikatan hydrogen. Ikatan hydrogen inilah yang memegang struktur-struktur tersebut sehingga menjadi struktur pepejal.

Kompaun amylose yang terdiri daripada rantaian glucose yang panjang dan berpilin

Amylopectin merupakan rantain glucose yang bercabang-cabang

Sebagai tambahan juga, di dalam tumbun-tumbuhan, kanji ini disimpan di dalam granul-granul kecil. Granul ini kita ibaratkan seperti tempat simpanan yang berbentuk bulat dan didalamnya tersimpan kanji

Apabila kita memasak nasi bersama dengan air, air yang berada di luar nasi akan memasuki nasi dan memutuskan ikatan hidrogen diantara stuktur amylose dan amylopectin. Ini akan membenarkan lebih banyak lagi air masuk ke dalam granul yang berada di dalam nasi tersebut.

Apabila granul bertambah besar, ada dikalangannya pecah dan mengeluarkan strukur kanji tersebut. Proses inilah yang menyebabkan air nasi kelihatan likat sebelum ia kering dan membentuk nasi.

Kerak nasi yang melekat pada periuk itu pula adalah kanji yang sudah terkeluar daripada granule dan membentuk ikatan hydrogen balik sesama mereka.

Nasi yang masak lebih daripada 12 jam mempunyai racun

Tiada lagi kajian yang mengatakan memanaskan nasi pada suhu yang rendah akan menghasilkan racun. Yang akan terhasil adalah kanji yang sudah kering dan membentuk kerak pada periuk nasi. Itupun ia tidaklah akan merubah struktur kanji tersebut kecuali dipanaskan pada suhu yang lebih tinggi

Nasi yang masak lebih daripada 12 jam menyebabkan diabetes

Tidak kira sama ada nasi itu panas ataupun sejuk, ataupun dipanaskan melebihi 12 jam, kedua-keduanya boleh menyebabkan diabetes JIKA MAKAN DENGAN BANYAK. Tetapi jikalau kita makan secara berpada-pada dan mengamalkan gaya hidup sihat, ia tidak akan menyebabkan kencing manis kepada kita.

Kemudian mesej yang viral itu pun ada menyatakan bahawa

“Nasi yang baik adalah nasi yang dimakan saat sudah dingin, bukan nasi hangat. Kerana nasi dingin memiliki kadar gula yang lebih rendah

Ini adalah sesuatu kenyataan yang salah kerana kompaun kanji di dalam nasi tidak berubah sama ada dia sejuk ataupun panas. Yang berubah mungkin adalah ikatan diantara struktur di dalam kanji itu sendiri. Tetapi tidak pada jumlah kandungan karbohidrat yang terletak di dalam nasi-nasi tersebut.

Bila kandungan gula pun sama, kedua-dua nasi tersebut tiada beza. Ia masih akan membekalkan jumlah karbohidrat yang sama kepada badan

Kesimpulan:Nasi panas ataupun sejuk tidaklah menyebabkan kanser ataupun kencing manis jika dimakan pada kadar yang berpatutan. Panas ataupun tidak itu terpulang kepada selera seseorang

Harap maklumat ini bermanfaat.


Produk Cuci Kerak Usus. Benar atau tidak??

Sebelum ini kami pernah ditanya berkenaan satu produk yang dikatakan boleh mencuci usus. Produk yang terkenal iaitu daripada lidah buaya. Seperti biasa mereka akan membuat satu demonstrasi untuk produk mereka

Demo yang dibuat adalah sangat ringkas. Guna maggi, iodine dan produk lidah buaya tersebut.

Prosedurnya mudah.Pertama, larutan Iodine dimasukkan dalam gelas yang berisi air.

Kemudian maggi dimasukkan dalam air tersebut. Satu lapisan berwarna biru akan melekat pada maggi itu

Walaupun dibilas dengan air berkali-kali, maggi tersebut masih berwarna biru

Kemudian maggi itu direndam di dalam produk lidah buaya mereka.Saksikan warna maggi yang biru itu akan bertukar balik kepada warna asalnya. Sangat menakjubkan

Selepas itu, mereka akan menjelaskan apa yang berlaku. Iaitu mereka akan mengatakan bahawa usus adalah seperti maggi tersebut.

Apabila kita makan berbagai jenis makanan yang dipenuhi toksik, maka dinding usus kita akan kotor dan dipenuhi toksik sama seperti maggi itu.

Hanya dengan produk lidah buaya mereka sahaja mampu membersihkan usus sama seperti pertukaran warna yang berlaku pada maggi tersebut iaitu daripada warna biru kepada warna asal.

Iodine merupakan salah satu bahan yang sukar larut di dalam air. Tetapi ada cara lain untuk melarutkan ia. Iaitu dengan menggunakan larutan potassium iodide.

Apabila molekul iodine masuk ke dalam larutan tersebut, ia akan bergabung dengan ion iodide dan menjadi ion triiodide yang membuatkan ia larut di dalam larutan tersebut.

Manakala, maggi pula terbuat daripada tepung yang mempunyai kanji(starch). Kanji merupakan molekul gula yang kompleks dan terdiri daripada rantaian glukosa yang panjang berbentuk lingkaran.

Apabila maggi dimasukkan ke dalam larutan iodine, Ion triiodide akan memasuki lingkaran kanji tersebut dan menukarkannya kepada warna biru. Ini merupakan tindak balas kimia yang berlaku kepada semua jenis kanji. Jika anda guna nasi, ia juga akan menghasilkan perubahan yang sama.

Eksperimen dalam Video tersebut pula menggunakan nasi. Ia juga mempunyai kanji dan bertukar kepada warna biru

Apabila maggi itu dimasukkan ke dalam produk lidah buaya itu, ia akan bertukar menjadi warna asal maggi tersebut. Ini disebabkan kehadiran Vitamin C di dalam produk tersebut.

Produk lidah buaya seperti ini selalunya mempunyai Vitamin C. Ketika ia dimasukkan ke dalam larutan tersebut, Vitamin C akan bertindak sebagai antioxidant.

Ia akan memberikan elektron kepada unsur iodine yang terdapat di dalam kanji tersebut. Ini akan menukarkan unsur iodine itu kepada ion iodide yang TIDAK BERWARNA. Sebab itu, maggi tersebut akan bertukar daripada warna biru kepada warna asalnya.

Ini bukan disebabkan ubat itu mampu membersihkan dinding usus.Ia disebabkan tindak balas kimia yang berlaku

Dan kenapa perlu menyamakan maggi sebagai dinding usus?

Kesimpulannya, demonstrasi ini hanya disalah guna oleh orang yang menjual produk tersebut. Ia tidak langsung menunjukkan usus kita dicuci dengan produk itu.


Demam campak ni merbahaya ke? (Bahagian 1)

Berikutan tercetusnya beberapa clusters(kelompok jangkitan) measles dibeberapa tempat, seeloknya kita ulangkaji berkenaan penyakit ini, sebab ada segelintir yang beranggapan ianya TIDAK MERBAHAYA. Betul ke?

Ramai masyarakat awam sebenarnya masih keliru dengan penggunaan terma.

Measles virus = demam campakVaricella zoster virus/chicken pox = cacar air

Masyarakat kita pula kadang2 menggunakan terma ‘campak’ tersebut untuk SEMUA penyakit yang ada ruam DAN demam, walaupun sebenarnya ianya adalah tidak tepat. Pelbagai jenis kuman dan penyakit boleh menyebabkan demam dan ruam.

Penggunaan terma ‘campak’ juga digunakan dengan meluas sebab banyak penyakit merbahaya yang turut mempunyai ruam sudah tidak wujud lagi dan sudah dibasmi hasil daripada penggunaan vaksin secara meluas diseluruh dunia.

Contohnya jangkitan smallpox atau cacar. Kalau anda ada rezeki balik kampung raya nanti, mintak sijil beranak atuk, nenek atau moyang anda. Disitu sering dikepilkan atau dicop segala bukti mereka pernah divaksin utk smallpox atau orang dulu2 panggil, tanam cacar.

Measles atau campak ini adalah sejenis jangkitan virus. Boleh menyebabkan demam panas yang tinggi, batuk, selsema dan mata merah. Ianya berjangkit melalui udara secara rawak(airborne) bila seseorang batuk atau bersin. Boleh mati ke? Boleh.

Di Malaysia, pada tahun 2015 ada 2 kes kematian. 2016 tiada kes kematian. Di Sabah pula, bersepah yang arwah disebabkan banjiran golongan pendatang asing tanpa izin. Mereka tidak mampu mendapatkan vaksin dan perlu bayar berkali ganda berbanding rakyat Malaysia yang dapat vaksin dengan PERCUMA. Ramai juga yang takut dan tidak mendapatkan vaksin kerana takut ditangkap oleh pihak imegresen.

So merbahaya ke tidak measles ni takde siapa mati pun? Tiada kematian sebab kita sempat untuk memberikan rawatan sokongan(beri oxygen, berentikan sawan yang berterusan, rawatan air untuk dehydration/kurang air dalam badan). Walaupun tiada siapa yang mati, RAMAI yang mempunyai komplikasi kekal seperti pekak, buta, sawan, cacat dan lumpuh untuk seumur hidup. Bahagian seterusnya kita bincang lebih mendalam lagi tentang komplikasi penyakit. Yang anda TIDAK sedar wujud selama ini.

Virus tersebut boleh hidup atleast selama dua jam SELEPAS diudara. Maksudnya kalau ada org bersin kat 7-11 dan dia balik, sesiapa sahaja yang pergi ke kedai 7-11 itu pula dalam masa dua jam mempunyai risiko untuk menyedut virus tersebut dan dijangkiti virus tersebut.

Virus campak ini juga mempunyai R-Naught/Ro(kadar membiak/replikasi) antara 12 hingga 18. Apa maksud nombor ni? Kan ada orang bersin kat 7-11 tadi kan? Untuk setiap SEORANG yang menyebarkan virus tersebut, ianya mampu menjangkiti paling kurang 12 orang dan secara maksima 18 orang. Yang tidak pernah terdedah ataupun tidak pernah divaksin sebelumnya. Itu baru SEKALI bersin. Kalau berdozen-dozen macam mana? Kalau 10 orang bersin berdozen-dozen macam mana pula?

Itu kalau kat 7-11 takpe lagi. Kalau pergi bazar Ramadan bawak anak macam mana? Hantar nursery/rumah pengasuh pula bagaimana? Yang pasti, all you need is ONE person to spread it. Memang terus merebak tanpa kekangan.

Senang cerita, penyakit ini amat mudah sekali untuk tersebar dan berjangkit. Terutamanya sekali golongan kanak2 dan pada melebihi umur 9 bulan. Sebabnya majority kanak2 akan mempunyai antibodi terhadap measles daripada ibu mereka(ianya transfer ke bayi masa third trimester). Sebab itu lah kanak2 yang dilahirkan pramatang mempunyai risiko tinggi dijangkiti pelbagai penyakit. Sebab tiada antibodi2 untuk kuman lain seperti demam campak jugak.

Sebab yang sama juga kenapa kita berikan vaksin pada umur2 tertentu(9 dan 12 bulan) sebba pada waktu tersebut, keberkesanan vaksin paling tinggi sekali. Kalau diberi lebih daripada waktu2 tersebut, vaksin itu sendiri akan kurang berkesan kerana akan bertindak dengan antibodi IgG daripada ibu ketika masih dalam kandungan dahulu(ianya tidak dapat diberikan melalui SUSU IBU)

Bahagian seterusnya kita bincang lebih mendalam macam mana nak kenal measles ni, apa rawatan dan yang paling horror, komplikasi daripada jangkitan virus tersebut.

Aaby P, Samb B, Simondon F, Seek AM, Knudsen K, Whittle H. Nonspecific beneficial effect of measles immunisation: analysis of mortality studies from developing countries, BMJ , 1995, vol. 311 (pg. 481-485)

White CC, Koplan JP, Orenstein WA. Benefits, risks and costs of immunization for measles, mumps, and rubella, Am J Public Health , 1985, vol. 75 (pg. 739-744)

Boughton CR. Morbilli in Sydney: a review of 3601 cases with consideration of morbidity, mortality, and measles encephalitis, Med J Aust , 1964, vol. 58 (pg. 859-865)

Hersh BS, Tambini G, Nogueira AC, Carrasco P, de Quadros CA. Review of regional measles surveillance data in the Americas, 1996–99, Lancet , 2000, vol. 355

Marafu T, Siziya S, Muragasampillay S, Mason E, Manyame B, Tshi-manga M. Measles complications: the importance of their management in reducing mortality attributed to measles, Cent Afr J Med , 1997,


Ubat perancang keluarga buat berat badan naik ke?

Penggunaan pelbagai kaedah perancangan keluarga(combined oral contraceptives/COC) adalah digalakkan untuk supaya golongan wanita dapat menjarakkan kandungan mengikut waktu yang optimal. Barang nak pakai lama kena la jaga betul2 ye tak?

Akan tetapi antara penyebab utama segelintir ibu2 rasa keberatan untuk menggunakan COC ini adalah kerana salah satu kesan pengambilannya akan menyebabkan berat badan bertambah.

Banyak kajian berkenaan isu ini telah menunjukkan TIADA BUKTI konklusif pengambilan COC menyebabkan berat badan naik. Akan tetapi ianya tetap disenaraikan sebagai salah satu kesan sampingan(side effect) pengambilan atas beberapa faktor:

1) Sesetengah kombinasi COC mampu menyebabkan selera semakin bertambah. Ini kerana ianya mampu menghalang penghasilan Cholecystokinin(CCK), sejenis hormon semulajadi dalam tubuh badan kita.

Ianya mempunyai pelbagai fungsi dan salah satunya apabila dirembeskan adalah sebagai satiety signal(rasa kenyang). Maka apabila paras hormone ini rendah, selera akan bertambah dan tidak rasa kenyang walaupun makan banyak.

2) Sesetengah kombinasi COC juga mampu mengaktifkan sistem RAA(renin-angiotensin-aldosterone) yang bertanggungjawab dalam mengawal tekanan darah, paras sodium(garam) dalam darah dan jumlah air dalam badan. Perkara ini secara tidak langsung akan menyebabkan fluid retention(air disimpan dalam badan dengan lebih banyak).

Perkara ini juga akan menyebabkan lebih banyak sodium akan disimpan dalam badan yang turut memburukkan lagi situasi fluid retention tersebut. Oleh itu kenaikan berat badan adalah disebabkan jumlah air yang jauh lebih banyak daripada biasa.

3) Kandungan sesetengah kombinasi yang menyebabkan paras hormone dalam badan lebih tinggi juga boleh mengakibatkan tubuh badan lebih mudah untuk menyimpan lemak(deposition of body fat) sekaligus menyebabkan berat badan turut naik.

4) Terdapat juga beberapa kombinasi berdasarkan dos yang menyebabkan perkara yang SEBALIKNYA(kurang selera makan dan lebih byk air keluar daripada badan) yang ianya menyebabkan berat badan mereka turun.

Sebab itu lah kedua dua kesan(naik atau turun berat badan) tersebut disenaraikan sebagai kesan sampingan COC kerana kesan yang dialami oleh golongan wanita berbeza untuk setiap jenis kombinasi(contohnya ada ambil COC jenis XYZ, ada yang naik, ada yang turun, ada yang langsung tiada beza berat badan).

Maka kesimpulannya, ubat perancang keluarga TIDAK menyebabkan berat badan naik dan kesan2 yang dihadapi bergantung kepada individu. Anda boleh berbincang dengan doktor berdekatan anda untuk memilih jenis yang sesuai dengan anda.

Harel Z, Biro FM, Kollar LM, Rauh JL. Adolescents reasons for and experience after discontinuation of the long-acting contraceptive Depo-Provera and Norplant. J. Adolesc. Health 19, 118–123 (1996).

Hamani Y, Sciaki-Tamir Y, Deri-Hasid R, Miller-Pogrund T, Milwidsky A, Haimov-Kochman R. Misconceptions about oral contraception pills among adolescents and physicians. Hum. Reprod. 22, 3078–3083 (2007).

Rosenburg MJ, Waugh MS. Oral contraceptive discontinuation: a prospective evaluation of frequency and reasons. Am. J. Obstet. Gynecol. 179, 577–582 (1998).

Gallo MF, Lopez LM, Grimes DA, Schulz KF, Helmerhorst FM. Combination contraceptives: effects on weight. Cochrane Database Syst. Rev. 4, CD003987 (2008).

Berenson MD, Rahman M. Changes in weight, total fat, percent boy fat, and central-to-peripheral fat ratio associated with injectable and oral contraceptive use. Am. J. Obstet. Gynecol. 200(93), 329.el–e8 (2009).

Rissir WL, Gefter LR, Barratt MS, Risser JM. Weight change in adolescents who used hormonal contraception. J. Adolesc. Health 24, 433–436 (1999).

Bonny AE, Ziegler J, Harvey R, Debanne S, Cromer BA. Weight gain in obese and non-obese adolescent girls initiating depot medroxyprogesterone acetate, oral contraceptive pills, or no hormonal contraceptive method. Arch. Pediatr. Adolesc. Med. 160, 40–45 (2006).


Senggugut yang teruk. Susah dapat anak. Mungkin anda mengalami ENDOMETRIOSIS?

Anda selalu senggugut yang melampau ketika haid? Anda mempunyai masalah kesuburan?

Mungkin anda mempunyai masalah endometriosis

Endometriosis merupakan salah satu keadaan dimana sel yang selalu menghasilkan darah haid berada di luar rahim. Sel tersebut dipanggil sebagai sel endometrium. Lokasi sebenar sel tersebut sepatutnya berada di dalam rahim. Sel ini akan membahagi dan menjadi tebal di dalam dinding bahagian dalam rahim. Ia berfungsi untuk menyediakan tempat yang sesuai supaya hasil persenyawaan ovum dan sperma dapat menempel pada dinding rahim.

Jika tiada penempelan berlaku, maka dinding rahim itu akan runtuh lalu terhasil lah darah haid. Kemudian kitaran haid akan bermula semula.

Di dalam endometriosis pula, sel endometrium tersebut berada di luar rahim sebagai contoh pada ovari, pada belakang rahim, pada tiup fallopia dan banyak lagi. Keadaan ini akan menyebabkan simptom-simptom endometriosis

Disebabkan ia berpunca daripada sel endometrium yang menyebabkan haid berlaku, selalunya pesakit akan mengadu sakit bahagian abdomen dan belakang ketika datangnya haid.

Disamping itu pesakit juga akan mengadu:1) Sakit ketika bersama suami2) Sakit belakang3) Mempunyai masalah sakit ketika buang air kecil dan air besar

Perkara ini selalunya menjadi semakin teruk ketika mana datang haid.

Setakat ini, para saintis masih tidak lagi menemui punca kepada penyakit endometriosis.

Tetapi terdepat beberapa teori bagaimana endometriosis itu berlaku:

1) ‘Retrograde Menstruation‘: Dalam teori ini ia menyatakan bahawa darah period terlalu banyak hingga menyebabkan sel endometrium yang runtuh naik ke dalam tiub fallopia dan keluar ke bahagian abdomen. Disamping itu, adanya kajian yang menunjukkan pesakit endometriosis menghasilkan darah haid yang banyak jika dibandingkan dengan orang biasa. Sel endometrium daripada darah haid inilah yang dikatakan berubah menjadi penyakit endometriosis di dalam pelvis.

2) ‘Coelomic metaplasia‘: Dalam teori ini pula ia menyatakan bahawa sel yang berada di dalam pelvis boleh bertukar dengan sendirinya kepada sel endometrium

Ada beberapa teori lagi yang kompleks. Tetapi cukuplah kita ketahui bahawa punca kepada penyakit endometriosis ini belum lagi benar-benar ditemui

Ketika mana datang bulan, sel-sel tersebut juga akan period. Ini menyebabkan kawasan yang terlibat mempunyai keradangan(inflammation). Keradangan yang kronik akan mengganggu struktur dan fungsi organ di dalam kawasan pelvis. Ia akan menyebabkan organ peranakan di dalam pelvis melekat diantara satu sama lain.

Ada beberapa penjelasan mengapa endometriosis menyebabkan ketidaksuburan:

1) Kesan toksik disebabkan keradangan kawasan yang mengalami endometriosis. Ketika berlakunya keradangan, bahan seperti cytokine dihasilkan dikawasan tersebut. Kompaun cytokine ini adalah kompaun yang juga menyebabkan keradangan. Ia akan mengganggu fungsi organ peranakan dikawasan tersebut dan menyebabkan ketidak suburan

2) Cytokine yang tinggi mengganggu fungsi ovary dalam penghasilan folikel(Ovum)

3) Keradangan kronik juga menyebabkan struktur dan lokasi organ peranakan seperti rahim, ovari dan tiub fallopian berubah. Perubahan pada struktur tiub fallopio boleh menyebabkan sumbatan pada tiub tersebut. Ini menyebabkan sperma tidak boleh bersenyawa di dalam ovari

Rawatan boleh dibahagikan kepada rawatan menggunakan ubat-ubatan dan juga pembedahan

Ubat yang selalu digunakan adalah bertujuan menghentikan haid. Ini kerana apabila haid tiada, maka sel endometrium pun tidak akan menghasilkan darah haid dan simptom endomteriosis pun tiada.

Bagi wanita yang masih muda, sudah tentu menginginkan cahaya mata. Rawatan yang selalu diberikan adalah ubat yang menghentikan haid dan haid akan diberhentikan selama 6 bulan. Ini bertujuan agar sakit tersebut dapat dielakkan dan organ di dalam pelvis diberi masa untuk sembuh. Selepas 6 bulan, pasangan boleh mula merancang.

Sesetengah keadaan endometriosis pula memerlukan pembedahan. Terutamanya jika ia melibatkan gangguan pada strukur organ peranakan ataupun mempunyai endometriosis yang telah membentuk sista(cyst) yang besar.

Jika struktur organ peranakan berubah, pembedahan untuk membetulkan struktur tersebut akan meningkatkan kebarangkalian supaya wanita tersebut mengandung.

Selalunya pesakit yang mempunyai masalah kesuburan perlulah dirujuk kepada klinik kesuburan. Disitu punca kepada ketidaksuburan akan disiasat. Sampel darah pesakit daripada wanita akan diambil untuk melihat bacaan hormon. Manakala, daripada bahagian lelaki pula, sampel sperma akan diambil untuk melihat kualiti dan kuantiti sperma.

Akhir kata, saya menasihatkan mereka yang mempunyai simptom diatas mahupun susah untuk mengandung untuk mengikuti klinik kesuburan.


Makan nanas menyebabkan keguguran. Betul ke?

Larangan memakan buah nanas ketika mengandung telah menjadi salah satu pantang di dalam masyarkat Melayu. Bukan setakat itu, ia juga menjadi larangan di kebanyakkan negara juga. Dikatakan kandungan di dalam nanas boleh mengganggu bayi di dalam kandungan mahupun mengganggu rahim sehingga menyebabkan keguguran berlaku.

Salah satu kompaun yang disyaki boleh menyebabkan keguguran adalah BROMELAIN.

Bromelain merupakan kombinasi enzim yang bersifat menguraikan protein(proteolytic) yang berasal daripada bahagian tengah Nanas. Disebabkan kebolehannya menguraikan protein, ia selalu digunakan dalam masakan bagi tujuan melembutkan daging. Kita mengetahui ada sesetengah daging yang liat. Ini kerana kewujudan ikatan diantara protein yang menyebabkan ia sedikit liat. Maka, bromelain boleh menguraikan ikatan diantara protein tersebut dan menyebabkan daging menjadi lembut.

Ada beberapa penyakit yang boleh menggunakan bromelain untuk tujuan perubatan terutamanya dalam rawatan pengurusan luka(wound management). Sebagai contoh luka yang lambat baik disebabkan diabetes. Penggunaan Bromelain boleh menguraikan sel-sel mati ditempat luka dan membuatkan sel yang hidup tumbuh lebih baik.

Masih tiada lagi kajian yang mampan menunjukkan bromelain boleh digunakan dalam penyakit yang lain

Menjadi kepercayaan masyarakat bahawa BROMELAIN boleh menyebabkan keguguran disebabkan kebolehannya menguraikan protein. Ia dikatakan boleh menyebabkan protein di dalam badan bayi diuraikan dan berakhir dengan keguguran. Ada juga yang mengatakan ia menguraikan protein dibahagian servik dan menyebabkan servik lemah.

Tetapi tiada lagi kajian menunjukkan bahawa penggunaan nanas boleh menyebabkan keguguran.Buat setakat ini, penggunaan bromelain mempunyai tahap ketoksikan yang rendah(low toxicity).

Majoriti keguguran adalah disebabkan masalah genetik. Bermaksud ketika persenyawaan ataupun fetus membesar, berlakunya mutasi ataupun kerosakan pada genetik menyebabkan bayi tidak sesuai untuk hidup. Disebabkan masalah genetik tersebut badan sendiri akan menggugurkan bayi tersebut.

Tiada lagi kajian yang menunjukkan nanas sebagai penyebab keguguran. Jika nak ambil nanas dipersilakan. Tetapi jika risau anda keguguran, anda boleh elakkan penggunaannya.

Artikel Mitos yang Lain

RujukanRajendra Pavan, Sapna Jain, Shraddha, and Ajay Kumar. Properties and Therapeutic Application of Bromelain: A Review. Biotechnol Res Int. 2012; 2012: 976203. Published online 2012 Dec 10. doi: 10.1155/2012/976203


Betul ke mandi malam menyebabkan paru-paru berair??

Sebelum ini orang tua-tua melarang untuk mandi di waktu malam. Mereka mengatakan perkara tersebut boleh menyebabkan penyakit paru-paru berair. Masa berlalu pergi dan cerita-cerita yang mengatakan mandi malam penyebab kepada paru-paru air menjadi versi yang baharu.

Salah satu versi yang baharu adalah mereka mengatakan apabila waktu malam, liang roma akan terbuka dan ini akan menyebabkan air masuk ke dalam badan ketika mandi. Air yang berlebihan ini akan terkumpul di dalam paru-paru dan akhirnya menyebabkan paru-paru berair

Di sini kami ingin memberi tahu beberapa perkara tentang paru-paru berair:

Penggunaan istilah paru-paru berair sebagai istilah perubatan adalah tidak spesifik dan boleh mendatangkan kekeliruan. Kerana ia boleh membawa maksud kepada dua perkara iaitu samada Pleural effusion ataupun Pulmonary Edema dan kedua-dua penyaki ini adalah berbeza

Perlu diketahui bahawa paru-paru dilindungi oleh dua lapisan pleural. Fungsi pleura ini untuk melindungi paru-paru malah mewujudkan ruang diantara pleura bahagian dalam dan luar. Ruang tersebut mempunyai sedikit cecair dan ia akan membenarkan pergerakan paru-paru untuk membesar dan mengecil.

Ruang inilah yang akan dipenuhi oleh cecair dan menyebabkan penyakit yang bernama pleural effusion.

Pengumpulan air di dalam pleura menyebabkan penyakit ‘pleural effusion’

Kanser paru-paruJangkitan kuman paru-paru(penumonia)Masalah lemah jantungKegagalan buah pinggang dan hati

Di dalam paru-paru terdapatnya alveolar yang berfungsi sebagai tempat pertukaran oksigen. Ia seperti poket-poket kecil.

Jika air terkumpul disini, nama penyakit tersebut adalah Pulmonary edema. Penyebab kepada penyakit ini adalah lemah jantung, serangan sakit jantung, kegagalan buah pinggang dan juga hati.

Betul ke mandi malam penyebab paru-paru berair?

Kita berbalik kepada mandi malam. Kena faham bahawa lapisan kulit merupakan lapisan yang tidak telap pada air. Dan liang roma tidak akan terbuka pada waktu malam. Oleh sebab itu, mandi waktu malam tidak akan menyebabkan air masuk ke dalam tubuh dan berkumpul di paru-paru.

Malah penyebab-penyebab penyakit-penyakit di atas langsung tiada kaitan dengan mandi malam

Kalaulah mandi pun berbahaya pada waktu malam, kita pun sepatutnya perlu melarang minum air kerana air lagi senang diserap oleh saluran pencernaan kita.

Kesimpulan:Paru-paru berair bukanlah disebabkan mandi pada waktu malam. Ianya disebabkan penyakit-penyakit yang telah saya jelaskan di atas.

Oleh itu, jika anda balik ke rumah dalam keadaan yang tidak selesa sebab berpeluh dan anda berkeinginan untuk mandi, dipersilakan. Tiada masalah

Artikel Mitos yang Lain


Mandi waktu berpeluh boleh menyebabkan panau ke??

Waktu sekolah dahulu terutamanya sekolah asrama, mesti pernah dengar saranan untuk tidak mandi ketika berpeluh. Terutamanya peluh lepas bersenam, lagi lah tak boleh mandi. KATANYA BOLEH KENA PANAU.

Tahukah anda bahawa PANAU yang selalu dikatakan oleh masyarakat kita merupakan sejenis jangkitan kulat bernama Malessezia furfur?

Organisma ini merupakan sejenis kulat yang suka mendiami kulit manusia. Ia merupakan normal flora bagi manusia. Maksudnya normal flora ialah organisma tersebut merupakan penghuni tetap bagi kulit manusia. Atas kulit saya ada organisma tersebut. Anda semua pun ada juga.

Malessezia furfur pada keadaan biasa adalah pada ‘Fasa yeast’. Ketika fasa ini, ia tidak mendatangkan apa-apa kesan pada kulit manusia. Ini kerana ia hanya berada di atas permukaan kulit tanpa ia tumbuh masuk ke dalam kulit.

Tetapi ada beberapa keadaan yang boleh menyebabkan Kulat ini bertukar kepada ‘fasa Mycelial’ dimana dalam fasa ini Malessezia akan mempunyai ‘hypae’ yang tumbuh ke dalam kulit. Hypae ini kita boleh ibaratkan seperti akar pokok. Ia menjalar masuk ke dalam kulit manusia dan merembeskan bahan kimia seperti asid azelaic dan lipoxygenase yang menyebabkan pengurangan pigmen pada kulit.

Hasilnya kulit yang dijangkiti kulat tersebut akan menjadi cerah berbanding kulit di sekelilingnya. Inilah keadaan yang dikatakan sebagai PANAU ataupun istilah perubatannya adalah ‘Pityriasis Versicolor’

Faktor genetik. Ada individu yang sangat senang untuk mendapat panau disebabkan faktor genetiknya.Penyakit kronik dan individu yang kekurangan nutrisiTahap hormone cortisol yang tinggi di dalam badanSuhu persekitaran yang tinggiKELEMBAPAN yang tinggi

Daripada faktor-faktor tersebut kita tahu bahawa ada individu-indivudu yang sangat senang untuk mendapat masalah ini dan ada yang susah. Selain daripada itu, kelembapan yang tinggi juga menjadi punca kepada masalah panau ini.

Oleh itu, pernyataan yang mengatakan mandi ketika berpeluh adalah punca panau berlaku adalah pernyataan yang salah. Ini kerana jika kita tidak mandi, maka kelembapan badan kita ketika itu adalah tinggi dan menyebabkan kulat ini mempunyai waktu untuk berubah kepada fasa Mycelial yang menyebabkan panau.

Jadi untuk mengelakkan perkara tersebut adalah mandi dan mengelap badan dengan sempurna selepas mandi.RAWATAN.

Selalunya rawatan PANAU ini adalah menggunakan kompaun dibawah kumpulan ‘Azole’. Ia berbentuk krim. Di klinik kesihatan, selalunya krim yang diberi untuk merawat masalah ini adalah bernama ‘Miconazole’

Panau disebabkan jangkitan kulat bernama Malassezia FurfurKulat ini merupakan normal organisma yang tinggal di atas kulit manusia.PANAU tidak berjangkit kepada orang lain. Ini bermaksud jika saya ada panau, saya tidak akan menjangkiti orang di sekeliling kita. Ini kerana seperti yang saya katakan kulat ini adalah normal organisma atas badan kita. Hanya jika dia berubah kepada fasa Mycelial sahaja baru akan mendatangkan masalah panauMandi ketika berpeluh tidak menyebabkan masalah PANAU malah digalakkan mandi untuk mengelakkan masalah tersebut

Artikel Mitos yang Lain

H. Ruth Ashbee* and E. Glyn V. Evans. Immunology of Diseases Associated with Malassezia Species. Clin Microbiol Rev. 2002 Jan; 15(1): 21–57.https://www.ncbi.nlm.nih.gov/pmc/articles/PMC118058/Schwartz RA. Superficial fungal infections.Lancet. 2004 Sep 25-Oct 1;364(9440):1173-82.https://www.ncbi.nlm.nih.gov/pubmed/15451228


PENAT BERHABIS DUIT UNTUK PENJAGAAN KULIT?

Semasa di Malaysia, anak kecil saya sering menghadapi masaalah keradangan kulit yang disebabkan alergi; atopic dermatitis atau esczema. Habis seluruh badannya kemerahan, tergaru-garu sehingga muncul kudis dan nanah yang kurang enak baunya. Apabila diselidiki, ini disebabkan cuaca panas dan peluh.

Umumnya, penyebab utama jangkitan atopik terjadi masih lagi kabur. Namun, para saintis beranggapan ia disebabkan oleh faktor genetik – 85% pasangan kembar pasti akan dijangkiti kedua-duanya, kecelaruan sistem imuniti badan, dan faktor persekitaran – terdedah kepada cuaca panas, bahan kimia dan sebagainya. Langah bijak yang perlu diambil bagi ibu bapa yang mempunyai anak kecil sebegini adalah dengan menjauhi anak-anak dari perkara-perkara yang disyakki menjadi penyebab.

Kajian yang diterbitkan dalam jurnal Science Translational Medicine pada Februari 2017 lalu mencadangkan bahawa keradangan atopik ini disebabkan kekurangan bakteria “berharga” pada kulit seseorang individu bagi menentang jangkitan yang disebab oleh bakteria Staphylococcus aureus.

Kumpulan pengkaji microbiome kulit ini telah mengkultur sejumlah bakteria yang bermandiran pada kulit dan cuba untuk menghasilkan krim kulit yang mengandungi probiotik. Krim penjagaan kulit ini dicipta khusus untuk 5 pesakit yang menanggung penderitaan bagi jangkitan keradangan kulit ini.

Richard Gallo, yang merupakan penyelidik utama untuk kajian ini berkata, “Kami kenal pasti jenis-jenis bakteria yang kurang pada setiap kulit pesakit, kami biakkan di dalam krim penjagaan kulit, sapukan pada kulit, dan hasilnya koloni Staph berkurangan!”.

Walaupun kajian ini hanya melibatkan sampel yang kecil, dan dijalankan pada skala makmal, ia menunjukkan 90 peratus keberkesanan. Para pengkaji sedang berusaha untuk mencari lebih banyak microbiome kulit dan mencari species yang dapat menentang jangkitan kulit pada spektrum yang lebih besar.

Pernah anda berhabis duit untuk penjagaan kulit? Tapi masih berjerawat? Mungkin, suatu hari nanti – jika anda ke kedai penjagaan kulit, anda akan memilih bakteria yang sesuai untuk kulit anda pada katalog, selain terikat pada sesetengah jenama produk penjagaan kulit tertentu.

Sumber: T. Nakatsuji et al., “Antimicrobials from human skin commensal bacteria protect against Staphylococcus aureus and are deficient in atopic dermatitis,” Science Translational Medicine, doi:10.1126/scitranslmed.aah4680, 2017.


Ibu Borek, Anak Rintik

Jika sebelum ini para saintis menyangka bahawa kaedah kelahiran bayi menjadi penentu utama kepada kandungan microbiota semenjak di awal kelahiran. Namun, penemuan terbaru yang di terbitkan oleh jurnal penyelidikan JAMA Pediatrics telah merumuskan bahawa kandungan microbiota bayi sejak awal kelahiran ditentukan oleh kandungan susu yang diminum.

Kajian ini telah dijalankan ke atas 107 pasang ibu dan anak, dan telah membuktikan bahawa 30 peratus kandungan bakteria dipindahkan melalui diet susu ibu kepada bayi, dan 10 peratus dari sentuhan terus mulut bayi ketika menyusu ibu.

Gambarajah di bawah menunjukkan perbandingan jelas di antara kandungan bakteria di dalam susu ibu, dan juga kandungan bakteria dalam najis bayi. Jelas kelihatan bahawa kandungan filum Proteobacteria mendominasi kandungan susu ibu dan juga najis bayi.

Salah seorang pengkaji utama untuk kajian ini, Grace Aldrovandi menyifatkan bahawa, “Susu ibu sangat hebat, melalui proses evolusi yang panjang, susu ibu mampu membentuk kesihatan bayi yang baik terutama dalam meningkatkan tahap imuniti badan bayi”.

Walaupun kajian ini tidak mensasarkan untuk menilai tahap kesihatan bayi secara menyeluruh, kajian berkaitan microbiome bayi yang dijalankan sebelum ini telah membuktikan susu ibu dapat membendung gejala kegemukan dikalangan bayi, dan membantuk dalam perkembangan sistem imuniti. Selain itu, kajian terdahulu juga membuktikan bahawa penyusuan ibu secara ekslusif selama 6 bulan dapat menghalang jangkitan telingan dan penafasan bayi, alergi, diabetes dan kematian mengejut pada bayi.

Menariknya, asal usul kandungan bakteria dalam susu ibu masih menjadi tanda tanya! Nantikan tulisan saya yang akan datang. Saya juga mengambil kesempatan ini untuk mengucapkan Selamat Hari Ibu buat seluruh ibu-ibu di luar sana 🙂


Angkat barang berat menyebabkan keguguran?

Berita apabila anda sedar anda mengandung sudah pasti menggembirakan anda dan pasangan, terutamanya sekali buat mereka yang pertama kali bakal menyambut cahaya mata.

Pelbagai petua dan pesanan akan diberikan kepada bakal ibu, antaranya jangan angkat barang berat, tak payah pergi gym dah, tak boleh lasak/renyah sangat, jangan ganas2 bila bersama dengan suami dan sebagainya.

Majoriti masalah keguguran(miscarriage) sebenarnya berlaku pada minggu ke – 7 hingga minggu ke 12 kandungan(trimester pertama). Dimana kadang tu wanita tersebut sendiri tidak tahu dia mengandung. Jangka waktu ini adalah amat PENTING dan SENSITIF sebab pada ketika ini, proses organogenesis(organ2 penting badan mula ‘tercipta’) berbanding pada waktu lain(trimester ketiga lebih kepada perkembangan dan persediaan menjelang kelahiran/preparation for birth)

Majoriti kes2 keguguran pada waktu ini juga adalah disebabkan masalah kromosom(sumber genetik anda) yang boleh menyebabkan kegagalan dan masalah penghasilan organ2 penting seperti otak, jantung dan banyak lagi yang penting untuk kandungan berterusan. Kebantutan proses ini boleh menyebabkan keguguran sebab tanpa tunasnya(buds), masakan akar dan pokok itu sendiri boleh berkembang betul tak?

Proses ini juga memerlukan pelbagai bahan binaan asas yang penting pada kadar yang lebih tinggi daripada biasa. Atas sebab itulah anda disarankan mengambil sumber zat tambahan dalam bentuk pengambilan folic acid seeloknya sebulan SEBELUM anda mengandung. Kalau tak mampu buat sedemikian, memadai anda mula mengambilnya sejurus anda tahu anda mengandung.

Kajian telah menunjukkan insiden atau kadar keguguran pada waktu ini tidak secara langsung berhubung kait dengan aktiviti yang anda jalani(angkat benda berat contohnya). Penilaian pelbagai faktor lain juga seperti jenis pekerjaan, makanan, bila waktu bekerja(kerja shift), angkat barang ketika kerja, berapa lama berdiri dalam sehari dan beban fizikal dalam pekerjaan turut diambil kira pada masa yang sama.

Kajian-kajian ini telah menunjukkan tiada beza antara semua perkara2 tersebut sebagai faktor mengalami keguguran pada trimester pertama KECUALI faktor waktu bekerja(shift work) dimana mereka yang sering bekerja malam lebih tinggi peratusan(30%) berbanding yang lain. Sebab itu sesetengah sektor dan industri ada garis panduan melarang ibu2 mengandung untuk bekerja pada shift malam.

Faktor2 yang lain dan berbeza pula memainkan peranan sekiranya anda mengalami keguguran selepas waktu jangkamasa trimester pertama.

Nurminen T. Shift work and reproductive health. Scand J Work Environ Health. 1998;24(Suppl 3):28–34.

Ahlborg G, Jr., Bonde JP, Hemminki K, Kristensen P, Lindbohm ML, Olsen J, et al. Communication Concerning the Risks of Occupational Exposures in Pregnancy. Int J Occup Environ Health. 1996;2:64–9.

Bonzini M, Palmer KT, Coggon D, Carugno M, Cromi A, Ferrario MM. Shift work and pregnancy outcomes: a systematic review with meta-analysis of currently available epidemiological studies. BJOG. 2011;118:1429–37

Wilcox AJ, Weinberg CR, O’Connor JF, Baird DD, Schlatterer JP, Canfield RE, et al. Incidence of early loss of pregnancy. N Eng J Med. 1988;319:189–94.

El-Metwalli AG, Badawy AM, El-Baghdadi LA, El-Wehady A. Occupational physical activity and pregnancy outcome. Eur J Obstet Gynecol Reprod Biol. 2001;100:41–5

Miscarriage and occupational activity: a systematic review and meta-analysis regarding shift work, working hours, lifting, standing, and physical workload Bonde JP, Jørgensen KT, Bonzini M, Palmer KT


Bayi Tersedak Susu?

Seringkali kita terdengar berita sedih tentang bagaimana bayi dibawah umur satu tahun(infants) maut dan akibatnya dikatakan berpunca daripada tersedak susu.

Kes2 seperti ini berlaku di seluruh dunia dan boleh dikategorikan kepada dua:

1) Pada umur 6-12 bulan – walaupun tidak banyak kes berlaku pada umur ini, ianya disebabkan apabila bayi tersebut DIBIARKAN minum susu menggunakan botol tanpa pengawasan yang sepatutnya.

2) Pada umur 0-6 bulan – majoriti kes berlaku kerana Gastro Esophageal Reflux Disease(susu daripada perut naik semula), postur ketika/selepas minum susu yang tidak betul dan juga kerana terlalu banyak susu diberikan.

Daripada mulut manusia, terdapat dua laluan(yang anda boleh bayangkan seperti paip) iaitu laluan trakea(salur pernafasan/wind pipe) dan laluan esofagus(salur pemakanan/food pipe) yang hanya dipisahkan oleh sejenis rawan yang dinamakan epiglottis.

Sekiranya apa2 yang tidak sepatutnya masuk pada laluan yang tidak betul(makanan masuk salur pernafasan) ianya akan mengaktifkan gag reflex(bila sesuatu tak patut masuk mulut) dan cough reflex(batuk). Pada umur bawah 6 bulan, reflex2 yang melindungi daripada tercekik ini masih lagi tidak berkembang dan boleh digunakan dengan sempurna.

Malahan pada umur 6 bulan pertama ini juga, sejenis reflex yang dinamakan tongue thrust reflex adalah lebih dominan. Ianya merupakan sejenis reflex primitif(tak perlu diajar) yang ada pada bayi sebagai cara untuk menghisap puting ibu ketika menyusu. Ianya bertindak dengan apa2 yang menyentuh lidah bayi tersebut, dengan secara reflex lidah bayi itu akan menyepit antara lidah dan lelangit(between tongue and palate)

Sebab yang sama juga lah sekiranya bayi tersebut batuk dan mengeluarkan sesuatu semula ke dalam mulut, ianya tetap akan ditelan dengan cepat yang akan menyebabkan proses yang sama berlaku berulang kali(cough reflex triggered – object expelled into mouth – object go through spasmed pipes)

Sekiranya object seperti susu masuk ke dalam trakea(salur pernafasan), ianya mampu menyempitkan laluan pernafasan dan mengganggu proses pernafasan itu sendiri hingga menyebabkan kematian.

Sebab itu juga digalakkan sehingga umur bayi mencecah 3 bulan, pastikan bayi itu sendawa(burp) beberapa kali sekiranya perlu dan posisi selepas minum susu tidak horizontal(melintang) sebaiknya 30 minit selepas minum susu.

Majoriti kes juga berlaku bila bayi itu dijaga oleh pengasuh(non primary caregiver). Kajian turut menunjukkan bahawa ratio optimal untuk pengasuh yang menjaga bayi seharusnya tidak lebih daripada 4 org bayi untuk setiap 1 pengasuh. Kerana lebih daripada itu, ada risiko besar bayi2 tersebut tidak diberikan perhatian yang sewajarnya.

Salah satu lagi punca tersedak sehingga membawa maut ini juga adalah akibat jangkitan pertussis akan tetapi SEJAK program imunisasi vaksin yang menyeluruh diseluruh dunia, ianya semakin berkurangan. Program imunisasi kebangsaan Malaysia memberikan vaksin ini pada umur 2, 3, 5 dan 18 bulan.

Terdapat segelintir golongan yang menuduh bahawa kes2 ini berlaku bukan sebab tersedak susu tapi disebabkan oleh SIDS(Sudden Infant Death Syndrome) dan bersangkut paut dengan pemberian vaksin.

Ianya merupakan sejenis kematian yang berlaku apabila PUNCA kematian tidak dapat dikenal pasti, pada umur BAWAH SATU TAHUN dan merupakan diagnosis of exclusion(bila kita tak dapat pastikan apa punca kematian, baru kita diagnose sebagai SIDS).

Tuduhan2 seperti ini adalah tidak berasas sebab dalam kes2 tersedak susu, kita DAPAT menentukan punca2 yang menyebabkan kematian melalui post mortem(bedah siasat). Kajian menyeluruh melibatkan berjuta juta kanak2 menunjukkan bahawa bilangan kes SIDS yang berlaku pada kanak2 yang divaksin merupakan SEPARUH berbanding kanak2 yang tidak divaksin.

Dalam erti kata lain, bukan sahaja vaksin TIDAK menyebabkan SIDS, malahan vaksin turut MELINDUNGI kanak2 daripada ancaman SIDS.

Little GA, Ballard RA, Brooks JG, et al. National Institute of Health Consensus Development. Course on infantile apnoea and home monitoring, Sep 1986. Paediatrics1987;79:292–9. Gray C, Davies F, Molyneux EM. Apparent life-threatening events presenting to a pediatric emergency department. Ped Emerg Care1999;15:195–9   Ariagno RL, Guilleminault C, Korobkin R, et al. “Near-miss” for sudden infant death syndrome infants: a clinical problem. Pediatrics1983;71:726–30   Kahn A, Rebuffat E, Franco P, et al. Apparent life-treatening events and apnea of infancy. In: Hunt CE, Brouillette RT, eds. Respiratory control disorders. Baltimore: Baltimore Press, 1991:178–89   Hoffman HJ, Hunter JC, Damus K, Pakter J, Peterson DR, van Belle G, et al. Diphtheria-tetanus-pertussis immunization and sudden infant death: results of the National Institute of Child Health and Human Development Cooperative Epidemiological Study of sudden infant death syndrome risk factors. Pediatrics 1987;79:598–611   Mitchell EA, Stewart AW, Clements M, Ford RPK. Immunisation and the sudden infant death syndrome. Arch Dis Child 1995;73:498–501.   Fleming PJ, Blair PS, Platt MW, Tripp J, Smith IJ, Golding J. The UK accelerated immunisation programme and sudden unexpected death in infancy: case–control study. BMJ 2001;322:822.   Jonville-Bera A-P, Autret-Leca E, Barbeillon F, Paris-Llado J, Pou- plard L, De Broca B, et al. Sudden unexpected death in infants under 3months of age and vaccination status—a case–control study. Br J Clin Pharmacol 2001;51:271–6.   Krous HF, Beckwith JB, Byard RW, Rognum TO, Bajanowski T,Corey T, et al. Sudden infant death syndrome and unclassiﬁed sudden infant deaths: a deﬁnitional and diagnostic approach. Pediatrics 2004;114:234–8.   [Hoyert DL, Freedman MA, Strobino DM, Guyer B. Annual summary of vital statistics: 2000. Pediatrics 2001;108(6):1241–55   Veereman-Wauters G, Bochner A, Van Caillie-Bertrand M. Gastroesophageal reflux in infants with a history of near-miss sudden infant death. J Pediatr Gastroenterol Nutr1991;12:319–23   Duffty P, Bryan MH. Home apnea monitoring in “near-miss” sudden infant death syndrome (SIDS) and in siblings of SIDS victims. Pediatrics1982;70:69–74


Kaki adik Thaqif Gangrene disebabkan kusta?

Pemergian adik Thaqif menjadi tanda tanya kepada orang ramai berkenaan punca kematiannya. Ada yang menyalahkan sepenuhnya pada warden asrama yang memukul kaki adik thaqif. Sehingga menyebabkan kaki tersebut ‘gangrene’ dan terpaksa dipotong oleh doktor. Ada juga yang mengatakan ia berpunca daripada ibubapa Thaqif yang membawanya pergi berjumpa dengan pengamal perubatan alternatif selama dua minggu. Thaqif tidak dapat rawatan yang sepatutnya dan menyebabkan sakitnya menjadi teruk.

Terbaru ada yang memviralkan bahawa keadaan kaki adik thaqif yang ‘gangrene’ itu adalah disebabkan penyakit KUSTA

Apakah itu penyakit KUSTA?

Penyakit kusta ataupun istilah perubatannya dipanggil ‘leprosi’ merupakan penyakit disebabkan jangkitan kuman Mycobacterium Leprae. Kuman ini merupakan salah satu kumpulan bakteria yang sama seperti penyakit Tuberculosis ataupun TB. Tetapi dalam penyakit TB spesies mikrorganisma tersebut adalah Mycobacterium Tuberculosis.

Dalam penyakit ini, kuman tersebut akan menyerang bahagian kulit dan juga saraf periferi. Saraf periferi merupakan bahagian saraf diluar otak dan diluar saraf tunjang. Saraf inilah yang akan bersambung dengan reseptor deria rasa di bahagian kulit, organ, otot dan juga beberapa bahagian lain.

Mereka yang dijangkiti penyakit ini akan mengalami:

1) Ruam berwarna keputihan dan kemerahan. Deria rasa pada kawasan ruam ini selalunya tidak berfungsi dengan baik. Ia disebabkan bakteria yang mengganggu fungsi saraf pada kawasan tersebut2) Otot menjadi lemah dan semakin kecut. Juga disebabkan saraf yang terganggu3) Hilang deria rasa pada bahagian kulit4) Ulser yang kronik terutamanya pada bahagian kaki. Ia disebabkan deria rasa yang kurang pada bahagian kaki menyebabkan selalunya berlaku kecederaan yang membawa kepada ulser

5) Muka kelihatan seperti singa(leonine facies)

Muka pesakit kusta yang seolah-olah seperti singa

6) Kaki dan tangan yang mengalami kerosakan pada strukturnya. Kebanyakkan pesakit mempunyai masalah saraf pada tangan dan kaki mereka. Deria rasa tidak berfungsi dengan baik. Ini menyebabkan kecederaan yang berulang pada kaki dan tangan pesakit berserta jangkitan kuman sekunder. Perkara ini akan menyebabkan tisu kaki dan tangan menjadi tidak normal dan semakin pendek. Ia bukan disebabkan gangrene tetapi disebabkan kecederaan yang berulang

Adakah kusta menyebabkan gangrene?

Jawapannya tidak. Ini kerana bakteria Mycobacterium Leprae hanya menyebabkan jangkitan kuman yang kronik. Ia tidak menyebabkan gangrene.

Gangrene mempunyai pelbagai penyebab seperti jangkitan kuman bakteria seperti clostridium perfringes, becteroides, streptococcus dan beberapa bakteria lagi. Selalunya gangrene jenis ini adalah gangrene yang basah(wet gangrene). Ia memerlukan pembedahan untuk buang kawasan yang sudah dijangkiti kuman bagi menyelamatkan nyawa pesakit

Contoh Gangrene yang lembab(Wet Gangrene)

Gangrene juga boleh disebabkan kurangannya perjalanan darah ke bahagian tersebut. Sebagai contoh pesakit yang mempunyai kencing manis dan cholesterol yang tinggi boleh menyebabkan sumbatan pada salur darah ke bahagian jari. Jika sumbatan tersebut teruk, jari tersebut mungkin kekurangan nutrien dan juga oksigen yang menyebabkan ia gangrene. Selalunya gangrene jenis ini adalah jenis kering(dry gangrene). Ia tidak memerlukan pembedahan. Jari tersebut akan hitam dan tercabut sendiri,

Contoh Gangrene yang kering(Dry gangrene)

Leprosi itu sendiri tidak menyebabkan gangrene. Tetapi jika adanya luka pada kaki yang dijangkiti bakteria seperti yang saya terangan di atas, barulah gangrene boleh berlaku

Adakah adik thaqif mendapat gangrene disebabkan Kusta. Jawapannya sudah tentu tidak. Thaqif tidak langsung menunjukkan tanda-tanda penyakit kusta sebelum itu.

Adik thaqif menghidapi penyakit apa sebenarnya?

Ramai daripada kita tertanya apa yang dihadapi oleh adik thaqif. Para perawat kesihatan terutamanya para doktor masih berteka-teki apa sebenarnya yang dihadapi oleh adik Thaqif. Kami sendiri tidak mengetahuinya. Hanya boleh agak-agak sahaja.

Ini kemungkinan sahaja dan kami cerita ini atas tujuan pendidikan dan pembelajaran. Keputusan yang betul perlu ditunggu daripada pihak berwajib.

Kronologinya begini. Pada 31 March, adik thaqif telah dibawa oleh ibubapanya keluar daripada madrasah dan juga memberhentikan pengajiannya disitu kerana warden selalu mendera mangsa.

Pada 19 April pula, dia dibawa ke hospital kerana ke dua-dua belah kakinya kehitaman. Pada ketika itu diketahui bahawa adanya sejarah adik Thaqif dipukul dibahagian tapak kaki dengan getah paip oleh warden asrama. Ramai yang memberi spekulasi bahawa ibubapanya pergi bawak berubat kampung dalam waktu 20 hari tersebut. Tetapi terdapat ahli keluarga Thaqif yang menidakkan perkara tersebut.

Pada 21 April pula, kedua belah kaki adik thaqif terpaksa dibuang bagi mengelakkan jangkitan kuman merebakPada 22 April, tangan kanan Thaqif bengkak dan doktor meminta untuk membelah tangan kanan thaqif untuk mengurangkan tekanan.

Saya ada memikirkan beberapa diagnosis ataupun kemungkinan berkenaan penyakit tersebut. Ia mungkin disebabkan jangkitan kuman yang teruk(severe sepsis) yang menyebabkan satu keadaan yang berbahaya iaitu Disseminated Intravascular Coagulatopathy.

Bengkak pada kaki adik thaqif sangat pelik. Ini kerana ia melibatkan dua belah kaki dan ianya merebak ke bahagian bawah lutut. Seolah-olah berlakunya pendarahan dibawah kulit. Jarang orang pukul tapak kaki tapi bengkak sampai naik ke atas. Kemungkinannya dia mengalami pendarahan yang teruk disebabkan darah tidak dapat membeku.

Gambar sebelah kiri menunjukkan bengkak yang dialami oleh Adik thaqif yang merebak sehingga ke kawasan bawah lutut. Sumber Gambar: Sinar Harian online

Didalam jangkitan kuman yang teruk(severe sepsis) keadaan darah yang tidak dapat membeku boleh berlaku. Ia dinamakan sebagai Disseminated Intravascular coagulatopathy. Ketika ini, terdapat kecelaruan di dalam sistem pembekuan darah. Ia menyebabkan penggunaan protein pembekuan darah berlaku di seluruh badan sehingga mana protein tersebut tinggal sedikit sahaja. Hasilnya pesakit akan mempunyai risiko untuk berdarah di seluruh bahagian badan termasuk pada kaki yang dipukul

Ibu thaqif pun pernah menyatakan bahawa doktor ingin belah tangan thaqif untuk mengurangkan tekanan. Ini mungkin salah satu komplikasi pendarahan yang berlaku pada bahagian tangan thaqif dan menyebabkan masalah lain yang dikenali sebagai ‘compartment syndrome’. Disebabkan tangan kita di terletak dalam beberapa compartment yang tertutup, pendarahan secara spontan dalam penyakit DIVC di dalam compartment tersebut akan meningkatkan tekanan di dalamnya.

Tekanan yang tinggi akan menekan dan menutup saluran darah yang berhampiran dan menyebabkan kurangnnya darah pergi ke struktur selepas itu. Jari-jari akan kelihatan membiru ketika mana darah kurang sampai kepada tempat tersebut

Pembedahan seperti ‘decompressive fasciotomy’ mampu mengurangkan tekanan di dalam compartment tersebut dan membantu dalam peredaran darah.

Banyak lagi diagnosis-diagnosis lain(differential diagnosis) yang boleh difikirkan. Tetapi cukup setakat ini sahaja penerangan kami. Ini adalah kemungkinan yang saya dapatii daripada ‘data mining’ yang dibuat dalam ‘google search’ dan ‘Facebook search’ di dalam mencari permasalahan adik Thaqif. Keputusan masih lagi belum di keluarkan oleh pihak berwajib dan kami masih menunggu perkara tersebut.

Jika keputusannya keluar nanti, kami akan kongsikan lagi berkenaan penyakit tersebut insyallah. Kami ucapkan takziah kepada seluruh ahli keluarga adik Thaqif yang sedang menghadapi ujian ini.


Pembakar lemak Garcinia Cambioga: Part 1 , SSRI

Puan Latifah, 35 tahun, tiba ke bahagian kecemasan dengan menaiki ambulans. Beliau tidak dapat bercakap dengan sempurna dan berpeluh dengan hebatnya. Jururawat dan doktor di bahagian kecemasan degan segera menarik beliau ke satu sudut dan tekanan darah beliau diambil. 169/100 mmHg dan degupan jantung direkod.   (102 degupan / minit). Hmmm, agak tinggi tekanan darah beliau dan degupan jantung juga dilihat sangat laju  (tachycardia). Dengan segera doctor memasang IV line. Setelah keadaan kembali stabil, ujian air kencing dibuat.  Positif cannabinoids dan oxycodone. Ini menunjukkan Puan Latifah sedang mengambil  ubat untuk membantu pengawalan sakit kronik.

Doktor perubatan menghampiri Puan Latifah. ‘Puan, boleh saya tahu puan ada masalah kesihatan? Puan Latifah menggaguk. ‘Doktor memberi saya ubat untuk mengawal kemurungan’. Doktor perubatan yang sudah dapat mengaggak keberangkalian pesakit mengalami sindrom ketoksikan serotonin, terus bertanya, ‘Puan ada mengambil ubat atau suplemen lain ke?’ . Puan Latifah terdiam sebentar sambil menggeleng. Kemudian dengan perlahan beliau menambah, ‘ada doktor, ubat untuk kurus’, lalu dicapai tas tangannya dan diberi satu botol berwarna putih dengan gambar Garcinia cambogia di terpampang di hadapannya. ‘Saya dah ambil selama 1 bulan lebih’, tambah beliau.

Garcinia cambogia, adalah sejenis tumbuhan yang biasa digunakan di India dan Asia Tenggara untuk memberi rasa masam. Keistimewaan utama Garcinia cambogia adalah ia mengandungi asid hydroxycitric (HCA), dimana kajian in vitro menunjukkan kebolehan HCA dalam  penurunan berat badan. Kebanyakan suplemen anti-obesity mengandungi 20-60% HCA. Dengan pelbagai testimonial yang ‘membunga’ membuatkan ramai di luar sana yang terpengaruh untuk memiliki tubuh badan yang langsing secara ajaib. Apatah lagi tanpa perlukan rutin senaman, cukup sekadar menjaga pemakanan.

Kajian mendapati HCA mempunyai kebolehan untuk menghentikan lipogenesis (proses melibatkan penghasilan lemak di dalam tubuh badan daripada karbohidrat) melalui ATP citrase lipase (enzim yang diperlukan untuk sintesi lemak). Pencegahan penukaran karbohidrat kepada lemak dengan HCA dengan itu mendorong badan untuk mengoksidakan karbohidrat yang berlebihan, menggalakkan penyimpanan glikogen, yang  memainkan peranan dalam membantutkan selera makan. HCA juga dilihat dapat  mengahalang rasa lapar dengan meningkatkan paras serotonin, iaitu sejenis neurotransmitter yang mampu mengawal selera makan.

Bagi pesakit yang mengalami kemurungan atau masalah kesihatan perbatan yang melibatkan penggunaan ubat dari kelas serotonin selective reuptake inhibitor (SSRI), mereka tidak boleh mengambil Garcinia Cambogia tanpa rujukan daripada doktor yang telah memberi preskripsi ubat SSRI, terutama bagi pesakit mental.

Bagaimana SSRI menjalankan fungsi?

SSRIs bertanggungjawab meningkatkan fungsi sel-sel saraf di dalam otak yang mengawal emosi. Di dalam otak manusia, maklumat disampaikan antara sel-sel otak dengan menggunakan isyarat. Perutusan kimia yang digunakan untuk  menyampaikan isyarat ini dipanggil neurotransmitter. Serotonin adalah salah satu jenis neurotransmitter. Apabila sel-sel otak (yang dipanggil neuron) menghantar isyarat di antara satu sama lain, mereka akan melepaskan sedikit neurotransmitter supaya mesej dapat disampaikan.

Mereka kemudian perlu mengambil kembali neurotransmitter yang mereka dilepaskan supaya mereka boleh menghantar mesej seterusnya.  Proses menggantikan neurotransmitter ini dipanggil “reuptake.” Jika seseorang bergelut dengan masalah kemurungan, kawasan otak yang bertindak mengawal emosi (mood) mungkin tidak dapat  menghantar mesej dengan menggunakan serotonin secara dengan betul.

SSRIs membantu membuat lebih banyak serotonin dengan menyekat proses reuptake itu. Ini membolehkan serotonin membina hubungan antara neuron dan mesej boleh dihantar dengan betul. Mereka dipanggil inhibitor “terpilih” serotonin reuptake kerana mereka menghalang serotonin daripada menghampiri reseptor.

Bagaimana Garcinia cambogia memberi kesan toksik kepada pesakit yang mengambil ubat SSRIs.

Seperti yang telah diperincikan, Garcinia cambogia juga dilihat meningkatkan kandungan serotonin di dalam otak manusia. Apabila diambil bersama ubat SSRI, kandungan serotonin di dalam otak seseorang akan menjadi sangat tinggi dan keadaan toksik amat mudah berlaku. Ini dapat dilihat daripada symptom-simptom serotonin toksisiti seperti

Degupan jantung yang sangat kuat (Tacyhcardia)Berpeluh dengan luar biasa(Pertuturan yang terjejas dan gagapBerilusiMempunyai tahap potassium yang tinggi

Adakah selamat untuk pesakit kencing manis?

Mengikut iklan yang berleluasa, di tambah dengan testimoni yang berbunga, terdepat segelintir penjual melebalkan Garcinia cambogia adalah selamat untuk pesakit kencing manis. Kajian yang dijalnkan oleh Loe et al, 2001, mendapati  tahap plasma  asid hydroxycitric adalah adalah 8.4µg/ml selepas dua jam diambil melalui  suapan (oral administration) 2 g ekstrak Garcinia Cambogia.

Ini memberi gambaran bahawa penyerapan ekstrak Garcinia cambogia adalah dalam keadaan yang terhad, dan perlu dikeluarkan melalui air kencing selepas melalui proses metabolisma di hepar. Ini juga memberi petunjuk bahawa kedua-dua pundi kencing perlu bekerja kuat apabila seseorang mengambil ekstrak Garcinia cambogia, disamping perlu menambah kuantiti air minuman seharian bagi memudahkan pengeluarannya dalam air kencing. Maka, ia tidak sesuai untuk pesakit yang mempunyai masalah kencing manis kerana pundi kencing mereka sudah tentu perlu dijaga dengan baik tanpa perlu lebihan bebanan daripada ekstrak tumbhan.

Adakah Penggungaan Garcinia Selamat?

Kajian yang didapati melibatkan ekstrak Garcinia cambogia  tampa penambahan elemen lain seperti L-carnitine, zinc, magnesium  dan sebagainya. Terdapat beberapa ujian toksik yang masih dijalankan seperti :

CytotoxicityAcute and Short-Term Toxicological StudiesGenotoxicitySkin Irritation StudiesEye Irritation StudiesReproduction and Developmental Studies

Kesemua ujian di atas masih belum lengkap sepenuhnya, tetapi keputusan kajian lebih mengarah kepada kesan toksisiti kepada manusia dalam dos yang tinggi. Walaubagaimanapun saintis masih mencari berpakah nilai dos yang diangarkan sesuai bagi tubuh badan manusia.

Oleh kerana kesan Garcinia cambogia  terdapat ciri-ciri ketoksikan, adalah perlu bagi pengguna untuk berhati-hati dalam menggunakannya sebagai alternatif untuk menurunkan berat badan. Ini kerana, dalam usaha mencari nilai dos yang sesuai untuk pengguna yang sihat, ia telah dikaji sebagai  merbahaya kepada individu yang sedang mengalami penyakit (Tekanan darah tinggi, diabetes, pesakit kemurungan, pesakit yang mempunyai fibroid, cyst, endometriosis, pesakit yang mempunyai masalah reproduksi) atau berada di dalam kumpulan pesakit kritikal (Seperti buah pinggang yang tidak dapat menjalankan fungsi dengan baik, masalah jantung dan lain-lain).

Siri 1 Garcinia cambogia memberi focus tentang penggunaan suplemen ini sebagai ubat kurus kepada pesakit yang mengambil ubat kemurungan atau penyakit yang melibatkan penggunaan ubat dari kelas SSRI. Penulis juga tidak bersetuju  bahawa pesakit kencing manis boleh menggunakan suplemen ini besesuaian dengan peranan buah pinggang yang perlu dijaga sebaik mungkin bagi pesakit kencing manis, kerana ekstrak ini memerlukan buah pinggang untuk bekerja lebih keras bagi mengeluarkannya daripada tubuh badan.

Annette M. Lopez, Joshua Kornegay, and Robert G. Hendrickson. Serotonin Toxicity Associated with Garcinia cambogia Over-the-counter Supplement. J. Med. Toxicol. (2014).Chuah LO, Yeap SK, Ho WY, Beh BK, Alitheen NB. In vitro and in vivo toxicity of garcinia or hydroxycitric Acid: a review. Evid Based Complement Alternat Med. (2012).Nutraceuticals: Efficacy, Safety and Toxicity. edited by Ramesh C. Gupta. Academic Press (2016)


Appendicitis, sakit perut yang membawa maut!!

“Doktor saya sakit perut sangat. Kat bahagian sini. Bahagian bawah kanan ini. Saya ada appendiks ke Doktor?”

Doktor yang merawat ketawa kecil dan berkata dalam hati “ Appendiks tu organ, dik. Nama penyakit tu sebenarnya appendicitis”

Persoalan ini selalu diajukan kepada doktor jika seseorang itu mengalami sakit perut. Tetapi tahukah anda istilah appendiks itu merujuk kepada struktur yang terletak di usus besar dan setiap bayi yang lahir mempunyai appendiks. Ia bukan nama penyakit tersebut.

Istilah yang betul adalah APPENDICITIS. Ia membawa maksud pembengkakkan atapun keradangan pada bahagian appendiks.

Appendiks = strukur dalam badanApppendicitis = Appendiks yang sedang keradangan(Inflammed)

Appendiks merupakan struktur yang terletak pada permulaan usus besar. Bahagian permulaan usus besar ini dipanggil sebagai ‘cecum’. Appendiks merupakan satu unjuran kecil pada cecum dan panjangnya adalah lebih kurang 8-10cm. Ia terletak dibahagian bawah abdomen sebelah kanan.

Kebanyakkan pendapat mengatakan Appendix merupakan struktur Vestigial iaitu struktur ataupun organ yang kehilangan fungsinya apabila berlakunya proses evolusi ataupun perkembangan daripada embrio kepada orang dewasa.Tetapi dapatan yang terbaru menunjukkan appendiks mempunyai fungsi yang penting bagi usus manusia sebagai contoh menjadi perumah kepada bakteria baik dalam usus

Kajian terbaru mendapati bahawa appendiks menjadi perumah kepada bakteria baik di dalam usus. Ia akan melepaskan bakteria baik ke dalam usus besar dan melindungi usus besar daripada jangkitan kuman bakteria yang jahat. Ini akan mengelakkan penyakit seperti cirit-birit berlaku kepada seseorang.

Ketika mana jangkitan kuman berlaku, bakteria baik ini akan duduk di dalam appendiks sehinggalah bakteria jahat itu dihapuskan oleh badan. Setelah jangkitan kuman hilang, bakteria baik ini akan dilepaskan semula untuk melindungi usus besar.

Ada juga kajian mendapati bahawa, mereka yang telah menjalani pembedahan buang appendiks mempunyai kebarangkalian yang tinggi untuk mengalami radangan usus besar disebabkan jankitan kuman Clostridium Defficile.

Appendiks juga mempunyai sistem limfa yang kompleks pada dindingnya. Dikatakan ia bertindak sebagainya struktur yang akan mengesan bakteria-bakteria jahat yang baru sahaja memasuki usus besar. Kemudian mereka akan menghasilkan antibodi untuk melawan bakteria tersebut.

Appendicitis merupakan salah satu punca sakit perut yang teruk. Ia disebabkan keradangan yang berlaku pada struktur appendiks.

Bagaimana hendak mengetahui seseorang itu mempunyai appendicitis ataupun tidak?Diagnosis appendicitis boleh dibuat dengan berdasarkan pemeriksaan klinikal sahaja. Bermaksud dengan hanya mendapatkan sejarah pesakit berserta pemeriksaan doktor, diagnosis appendicitis dapat dibuat.

Pemeriksaan seperti ultrasound scan, CT-scan dan sebagainya digunakan ketika mana terdapat masalah dalam diagnosis tersebut. Jika pesakit datang dengan simptom yang pelik dan tidak diketahui puncanya, mungkin Ultrasound scan dan CT-scan dapat membantu dalam mengetahui masalah yang dialami oleh pesakit.

Sakit perut merupakan salah satu simptom yang selalu dikatakan oleh pesakit appendicitis. Kebanyakkan pesakit appendicitis pada mulanya akan mengadu sakit perut bahagian tengah di kawasan pusat dahulu. Kemudian ia bergerak ke bahagian abdomen sebelah kanan bahagian bawah.

Kajian menggunakan cara meta-analisis menunjukkan sakit perut yang bergerak daripada bahagian tengah kemudian kebahagian kanan sebelah bawah mempunyai kaitan yang kuat dengan penyakit appendicitis.

Tetapi, ada sesetengah pesakit appendicitis yang mempunyai simptom yang berlainan daripada simptom-simptom tersebut. Ini disebabkan lokasi appendiks yang boleh berubah-ubah. Seperti yang diterangkan di atas, appendiks merupakan satu unjuran yang keluar daripada ‘cecum’. Ia dikatakan sebahagian usus besar yang tidak membesar. Disebabkan ia seperti satu jari yang panjang, maka lokasi appendiks berlainan bergantung kepada individu.

Lokasi yang berlainan inilah yang akan memberikan simptom yang berlainan kepada pesakit sebagai contoh:

1) Retrocaecal/retrocolic: Bermaksud appendiks terletak di bahagian belakang caecum. Pesakit appendicitis selalunya akan mengadu sakit belakang bahagian kanan. Kesakitannya akan bertambah apabila kaki kirinya di kepak kebelakang. Tanda ini dinamakan sebagai ‘Psoas sign’

Ia disebabkan lokasi appendiks dibelakang cecum akan bersentuhan dengan otot ‘psoas’ yang terletak dibelakang bahagian badan kita. Apabila kaki dikepakkan(extension of hip) ke belakang, ia akan menegangkan otot psoas yang sedang radang dan ini menyebabkan pesakit berasa sakit dibahagian belakang badan

2) Subcaecal/pelvic: Bermaksud appendiks itu terletak dibawah ‘caecum’ ataupun di dalam pelvis. Ini akan menyebabkan sakit di bahagian ari-ari dan pesakit akan asyik merasakan ingin membuang air kecil dan mengalami cirit-birit. Pesakit mungkin tidak akan mengadu sakit perut yang teruk tetapi apabila pemeriksaan pada dubur(per rectal) dibuat, pesakit akan mengadu kesakitan.

Ia disebabkan kedudukan appendiks di dalam ruang pelvis juga akan menyebabkan keradangan pada bahagian pundi kencing dan juga rectum. Rectum merupakan bahagian terakhir usus besar sebelum ia keluar melalui dubur(Anus).

Pemeriksaan Per Rectal adalah dengan cara memasukkan jari ke dalam dubur untuk memeriksa beberapa perkara seperti prostate, keadaan najis dan juga appendiks yang terletak dibahagian subcaecal

3) Pre-ilea dan post ileal – Tanda dan simptom mungkin sukar untuk dilihat. Muntah-muntah dan cirit-birit merupakan salah satu petanda appendicitis dibahagian ini.

Demam melebihi 38 darjah celciusDenyutan nadi yang laju. Istilah perubatannya tachycardia. Denyutan jantung melebih 100 bagi orang dewasaSakit bahagian kanan sebelah bawah apabila ditekan(tenderness at Right Iliac Fossa)Titik yang paling sakit adalah pada titik McBurney. Lokasi titik tersebut terletak 2/3 diantara pusat dan jugak ‘Anterior Superior Iliac Spine’(Unjuran tulang iliac bahagian atas dan depan. Tulang iliac merupakan salah satu daripada tulang pelvis.Guarding. Bermaksud apabila kita tekan kawasan(McBurney’s point) tersebut, pesakit akan cuba menolak tangan kita ataupun cuba mengalihkan kawasan badan itu disebabkan sakit yang terlampau. Kawasan tersebut juga akan sedikit keras disebabkan ototnya menegang seolah-olah melindungi kawasan ‘appendicitis’ tersebut

Setakat ini, punca Appendicitis masih lagi tidak diketahui. Ia kemungkinan dipengaruhi pelbagai faktor seperti keadaan dalam appendiks yang tersumbat, diet dan juga keturunan. Tetapi tiada lagi punca yang spesifik yang telah ditemui

Rawatan ‘appendicitis’ adalah pembedahan untuk buang struktur appendiks tersebut. Walaupun wujud kajian yang menyatakan keberkesanan penggunaan antibiotik adalah sama seperti pembedahan, tetapi ia juga menyatakan penggunaan antibiotik sahaja akan menyebabkan kadar ‘appendicitis’ berulang(Recurrent appendicitis) menjadi tinggi.

Ini akan mendedahkan pesakit kepada komplikasi appendicitis yang berbahaya seperti appendiks pecah. Appendiks pecah merupakan salah satu komplikasi yang ditakuti oleh doktor bedah. Ini kerana apabila pecah, najis di dalam usus akan keluar ke dalam ruang abdomen dan menyebabkan seluruh abdomen menjadi keradangan. Pesakit mungkin akan kehilangan nyawa pada ketika ini.

Oleh sebab itu, rawatan yang paling tepat bagi pesakit yang mempunyai appendicitis adalah dengan pembedahan untuk buang appendiks tersebut.

Kemajuan teknologi perubatan masa kini telah menemukan cara dan juga teknologi pembedahan yang canggih. Pada dahulunya pembedahan buang appendiks yang dikenali sebagai ‘appendicectomy’ memerlukan pemotongan bahagian abdomen untuk membuang appendiks tersebut.

Tetapi sekarang, dengan hanya memasukkan kamera dan juga beberapa peralatan melalui lubang yang ditebuk di atas abdomen, pembuangan appendiks dapat dilakukan dengan lebih kemas. Komplikasi pembedahan juga dapat dikurangkan apabila prosedur ini dibuat. Pesakit tidak tinggal lama di dalam wad apabila pembedahan telah dilakukan dan juga mempunyai tempoh pulih yang cepat.

Komplikasi yang menakutkan bagi pesakit appendicitis telah pun diterangkan di atas iaitu appendiks pecah. Ketika mana appendiks pecah, najis berserta bakteria daripada saluran pencernaan akan memasuk rongga abdomen. Ini akan menyebabkan keseluruhan rongga abdomen menjadi radang(Inflammed). Bakteria yang memasuki rongga abdomen juga akan menyebabkan jangkitan kuman di dalam tempat tersebut.

Komplikasi ini akan menyebabkan pesakit mengadu kesakitan yang amat pada seluruh bahagian abdomen. Ia merupakan bendera merah apabila seseorang pesakit itu mengalami sakit keseluruhan abdomen.

Jika tidak dirawat dengan cepat, pesakit mungkin akan mengalamai jangkitan kuman yang teruk(Severe sepsis) yang boleh menyebabkan tekanan darah rendah diikuti dengan multiorgan failure dan berakhir dengan kematian.

Oleh itu, jika anda rasa sakit perut yang teramat, mungkin anda perlu berjumpa dengan doktor supaya anda tidak mengalami komplikasi seperti ini

Rujukan:1. Larner AJ. The aetiology of appendicitis. Br J Hosp Med 1988;39: 540-2.2. Andersson R. Meta-analysis of the clinical and laboratory diagnosis of appendicitis. Br J Surg 2004;91: 28-373. Sonnenburg J.L.; Angenent L.T.; Gordon J.I. (June 2004). “Getting a grip on things: how do communities of bacterial symbionts become established in our intestine?”. Nat. Immunol. 5 (6): 569–734. D J Humes, Research into Ageing/Royal College of Surgeons of England research fellow and J Simpson, lecturer in surgery. Acute appendicitis. BMJ. 2006 Sep 9; 333(7567): 530–534. doi: 10.1136/bmj.38940.664363.AE


Kebolehan menggulung lidah, adakah ia benar-benar ciri dominan?

(Imej dari GIDEON TSANG/FLICKR dan General Botany)

Ibu anda boleh menggulung lidah tetapi anda tidak boleh..

Kakak dan abang anda tidak boleh menggulung lidah, tetapi anda boleh melakukannya…

Kebolehan menggulung lidah sudah semestinya salah satu kelebihan yang dianggap unik kerana tidak semua boleh melakukannya Sewaktu di kelas Sains, pastinya kita pernah ditanya sama ada boleh menggulung lidah atau tidak.

Di dalam buku teks Biologi, menggulung lidah dinyatakan sebagai satu contoh ciri dominan yang diwarisi daripada ibu bapa kepada anak-anak.

Bagi mereka yang boleh menggulung lidah pastinya anda pernah menunjuk-nunjuk kelebihan tersebut kepada mereka yang tidak boleh melakukannya. Manakala, yang tidak boleh menggulung lidah hanya mampu menerima kenyataan bahawa ia ciri yang diwarisi dan tidak boleh diubah, sama seperti jenis darah dan warna mata.

Setiap satu ciri gen datang kombinasi dari dua alel, satu daripada bapa dan satu daripada ibu.

Alel ialah susunan DNA yang membentuk gen. Persenyawaan antara sperma dan telur menghasilkan kombinasi sepasang kromosom (makromolekul DNA) daripada ibu dan bapa. Manusia mempunyai 23 pasang kromosom iaitu 22 pasang autosom dan sepasang kromosom seks (genosom XX atau XY).

Berdasarkan prinsip asas genetik Mendel, kelebihan menggulung lidah ialah salah satu contoh ciri Hukum Dominasi Mendel (Mendel’s Law of Dominance). Menurut Hukum Dominasi Mendel, alel resesif akan dinyahaktif oleh alel dominan dan menjadi dorman.

Mereka yang boleh menggulung lidah adalah hasil daripada alel dominan yang dilabel sebagai ‘R’, manakala yang tidak boleh melakukannya mempunyai alel resesif yang dilabel sebagai ‘r’.

Oleh itu, bagi mereka yang boleh menggulung lidah, mereka mempunyai ciri genotipe RR atau Rr (dominan), manakala genotipe rr (resesif) bagi yang sebaliknya.

Gambar di bawah menunjukkan secara asas bagaimana sesuatu ciri genetik tersebut diwarisi daripada ibu bapa kepada anak-anak mengikut prinsip asas genetik Mendel.

Namun, pada realitinya, adakah pewarisan genetik seringkas itu?

Adakah ciri ini benar-benar dipengaruhi oleh satu gen tunggal R, seperti yang dipelajari dari buku teks?

Tahukah anda bahawa kebolehan menggulung lidah sebagai satu ciri genetik adalah mitos sains semata-mata?

Ini bermakna, bagi mereka yang tidak ada keupayaan tersebut, anda masih berpeluang untuk mendapatkan kebolehan ini, mungkin dengan latihan intensif setiap jam?

Kajian asal mengenai gen yang mengawal kebolehan menggulung lidah dimulakan oleh Alfred Sturtevart, seorang saintis genetik pada tahun 1940. Beliau telah mengkaji pewarisan ciri tersebut dalam keluarga dan mendapati bahawa ibu bapa yang boleh menggulung lidah akan mempunyai peluang yang tinggi bagi anak-anak mereka untuk mempunyai kebolehan tersebut. Oleh itu, Sturtevant merumuskan bahawa kebolehan menggulung lidah ini merupakan ciri dominan, manakala mereka yang tidak mempunyai genotip dominan tidak boleh menggulung lidah.

Namun begitu, kajian Philip Matlock pada tahun 1952 tidak bersetuju dengan rumusan Sturtevant. Matlock medapati tujuh daripada 33 kembar seiras tidak berkongsi kebolehan menggulung lidah ini. Jika kebolehan ini pengaruh genetik semata-mata semestinya ia dikongsi oleh setiap pasangan kembar seiras kerana pasangan kembar memiliki profil genetik yang sama.

Hasil kajian daripada Sturtevant (1940) dan Matlock (1952). Imej diolah dari Myths of Human Genetics

Oleh itu pada tahun 1965, Sturtevart telah menerbitkan buku “A History of Genetics” dan mengakui bahawa menggulung lidah bukan satu ciri dominan yang diwariskan melalui satu gen R.

Namun begitu, kenyataan pewarisan ciri ini sebagai ciri genetik dominan masih diajar di buku teks sehingga ke hari ini.

Kelebihan menggulung lidah diwariskan melalui satu gen dominan in diperakui sebagai mitos oleh John McDonald, seorang ahli biologi dari Universiti Delaware. Menurut beliau, kebolehan menggulung lidah ini boleh dipelajari. Satu kajian daripada pelajar beliau menunjukkan bahawa seorang daripada 10 orang peserta kajian yang tidak boleh menggulung lidah didapati boleh menggulung lidah selepas seminggu berlatih.

McDonald menyatakan bahawa kebolehan menggulung lidah ini masih dipengaruhi oleh faktor genetik tetapi tidak bergantung kepada satu gen R sahaja. Ia boleh dipengaruhi daripada fungsi-fungsi otot yang terdapat pada lidah, namun begitu belum ada kajian yang jelas tentang hal ini.

Rumusannya, kebolehan menggulung lidah tidak lagi sesuai digunakan sebagai contoh untuk menerangkan pewarisan genetik seperti yang diajarkan di dalam buku teks.

Simple Dominance: Definition & Concept. (URL: http://study.com/academy/lesson/simple-dominance-definition-lesson-quiz.html)

Scientists Debunk Familiar Tongue-Rolling Lore (URL: http://www.huffingtonpost.com/entry/biologist-debunks-popular-tongue-rolling-myth_us_55d32bd6e4b07addcb43f2f3)

McDonald, (2011).  Myths of Human Genetics. Tongue-rolling. The Myth. (URL: http://udel.edu/~mcdonald/mythtongueroll.html)


Zat Besi Penting Ke?

Seorang ibu datang ke klinik untuk pemeriksaan anaknya yang berumur 12 bulan. Bayi tersebut hanya minum susu ibu sejak lahir dan tidak diberikan makanan tambahan selepas berumur 6 bulan. Ibu tersebut turut bangga berkata sebab kerana minum susu ibu sahaja selama setahun, anaknya semakin putih seperti Uqasha Senrose walaupun ibubapanya berkulit gelap.

Seorang ibu membawa anaknya yang berumur 12 bulan ke klinik kerana risau anaknya masih tidak dapat berpusing daripada posisi terlentang kepada meniarap(supine to prone, rollover) tapi bangga anaknya bulat dan berat badan bayi tersebut jauh lebih tinggi berbanding bayi2 lain yang sebaya. Hanya minum susu formula sejak lahir. Makanan tambahan selepas 6 bulan dia hanya makan sedikit sahaja dan tiada pengurangan kuantiti susu formula yang diberikan(no weaning)

Ibu datang dengan anaknya yang berumur 12 bulan tapi size badan macam 6 bulan. Bayi dilahirkan pra matang 2 bulan lebih awal daripada sepatutnya. Diberikan susu ibu sejak lahir dan masih menyusu susu ibu. Makanan tambahan hanyalah bubur sejak 6 bulan hingga sekarang.

Seorang bayi 12 bulan dibawa seorang penjaga(jiran) kanak2 tersebut. Penjaga tersebut risau kanak2 tersebut semakin kuat merengek dan tidak mahu minum susu. Beliau juga hanya tolong sebab kesian kerana ibu bapa bayi tersebut mempunyai anak yang ramai dan si kecil itu selalu terbiar. Berat badan bayi itu juga jauh lebih rendah berbanding bayi lain yang sebaya. Terdapat juga tanda2 lebam pada bayi itu yang tidak dapat diterangkan puncanya.

Kesemua kes2 yang diutarakan adalah kisah benar yang sering kali boleh ditemui dalam sistem kesihatan negara ini. Semua perkara itu berlaku kerana satu masalah.

Iron deficiency anemia ataupun kurang sel darah merah adalah disebabkan oleh kekurangan zat besi(iron). Zat ini penting untuk menghasilkan hemoglobin(Hb), sejenis protein yang yang bertanggungjawab untuk membawa oksigen dalam sel darah merah untuk kegunaan tubuh badan. Ianya merupakan masalah kekurangan zat nombor SATU didunia.

Punca2 utama kekurangan zat ini pada umur bawah satu tahun di Malaysia adalah kerana malnutrition(sumber diet tidak mencukupi) dan masalah kecacingan. Masalah cacing ini pula biasa dapat dilihat dalam keluarga socioeconomic rendah atau dalam kes2 neglect/abuse(mak bapak jenis tak kisah atau mendera kanak2 tersebut – scenario 4)

Zat ini mula diserap dan disimpan dengan banyak pada trimester ketiga kandungan, ketika masih dalam rahim si ibu dan cukup sebagai bekalan untuk 6 bulan selepas dilahirkan(6 months of extrauterine life). Sebab itu kanak2 yang dilahirkan pra matang mengalami risiko tidak mempunyai bekalan yang secukupnya sebab 80% daripada simpanan ini hanya diambil ketika menjelang penghujung trimester ketiga tersebut(scenario 3)

Proses penyerapan zat ini akan dibekalkan kepada organ liver(hati) dimana ia akan menggunakannya untuk pembentukan sel darah merah HbF(sel darah merah ketika masih dalam kandungan). Sejurus bayi tersebut ambil nafas buat pertama kali selepas lahir, bekalan2 tersebut akan berpindah dan melalui proses penghasilan sel darah merah baru(HbA) didalam sum sum tulang. Delayed cord clamping/DCC atau nama hipsternya ‘Lotus Birth’ sama sekali tidak memberi kesan kepada proses ini kerana 90% daripada bekalan zat besi tersebut adalah dalam bentuk pra matang untuk proses penghasilan darah baru(pre erythropoietic state) untuk bayi CUKUP bulan.

Zat besi ini turut juga penting untuk pelbagai proses lain untuk sel2 dalam tubuh badan. Yang paling sensitif terhadap kekurangan bekalan zat ini adalah sel darah merah(anemia) dan sistem saraf/otak bayi. Sebabnya zat ini diperlukan untuk proses penghasilan myelin, sejenis lapisan pada saraf yang penting untuk memastikan ianya berfungsi. Turut juga memainkan peranan dalam perkembangan otak(sel2 otak nak berhubung orang cakap tu)(scenario 2)

Apabila zat ini tidak mencukupi, sel darah merah yang dihasilkan akan berbentuk kecil dan pudar warnanya(hypochromic microcytic). Ini sekaligus membawa kesan terhadap fungsi sel tersebut membawa bekalan oksigen ke seluruh tubuh badan. Sebab itu mereka nampak pucat(pallor) atau kulit mereka kelihatan lebih putih drpd biasa(scenario 1). Scenario ini juga paling selalu dan COMMON sekali dijumpai terutamanya daripada golongan ibu2 yang mengamalkan EEBF(extended exclusive breastfeeding – menyusu exclusive selama 2 tahun atleast, tanpa memberikan makanan tambahan).

Antara tanda2 lain masalah ini juga adalah sentiasa merengek(fussy and irritable), perkembangan anak lambat, lambat naik berat badan, tiada selera makan dan pucat

Susu ibu mengandungi 0.5 mg zat besi untuk setiap 100ml susu ibu. Zat besi dalam susu ibu juga diserap dengan lebih baik(60%) berbanding susu formula(4%) kerana susu ibu turut mengandungi lactoferrin dan paras vitamin C yang membantu dalam penyerapan zat besi daripada usus bayi tersebut. Ianya turut menghalang pembiakan bakteria2 jahat dan nakal nakal nakal(bak kata Ayda Jebat) daripada bermaharajalela.

Akan tetapi selepas umur 6 bulan, keperluan zat besi bayi tersebut pada umur 7-12 bulan adalah 40 KALI GANDA berbanding pada 6 bulan sebelumnya. Ini adalah kerana bekalan yang mereka dapat(ketika masih dalam kandungan) sudah semakin habis dan apa yang mereka serap pada 6 bulan pertama drpd susu ibu adalah sedikit(kalau cukup bekalan ketika dalam kandungan, mereka serap lebih sedikit daripada susu ibu dalam usus). Sebab itu juga keperluan 6 bulan pertama hanyalah 0.27 mg setiap hari berbanding 11mg pada 6 bulan seterusnya. Sebagai kesimpulan, demand semakin tinggi dan bekalan semakin berkurangan. Sebab itu keperluan naik dengan mendadak.

Susu ibu memang bekalan terbaik sekali dan ianya AMAT PENTING. Selepas 6 bulan, bekalan zat ini melalui makanan tambahan juga AMAT PENTING. Sebab keperluan semakin bertambah(takkan nak menyusu 40 kali ganda lebih kerapkan?), makanan tambahan akan membekalkan sumber zat besi yang secukupnya. Jangan diberi benda mengarut pulak(junk food, high additives)(scenario 2).

Nanti ada pulak yang cakap, eh apa susah, sumbat jela supplement kat budak tu? Takpun mak telan dan ambil supplement iron sure dia masuk dalam susu ketika beri anak susu ibu!

Perkara ini tidak digalakkan kerana penyerapan dalam usus dalam supplement adalah tidak sebaik berbanding ianya datang daripada makanan. Malahan ianya akan memudaratkan sebab terdapat zat besi berlebihan(excess iron supply) dalam usus boleh menyebabkan bakteria2 jahat bermaharajalela tanpa kawalan. Pengambilan supplement oleh ibu pula tidak memainkan apa2 peranan sebabnya memang kandungan susu ibu hanya akan mengandungi zat tersebut pada paras yang tertentu. Sebab yang sama(excess iron promotes bacterial overgrowth). Satu lagi bukti kebesaran Allah SWT yang menciptakan manusia.

Sebab itu penilaian perkembangan, berat badan dan pengambilan makanan tambahan selepas umur 6 bulan adalah amat penting. Jangan nanti bila ada masalah, salahkan orang lain, parti politik atau vaksin sebagainya. Sila berjumpa dengan doktor berdekatan anda sekiranya tanda2 yang disebutkan ada pada anak2!

Artikel Berkaitan: Makanan untuk tambahkan darah merah


Vaksin punca Autisme? (Bahagian 2)

Vaksin bukan lah penyebab kepada Autism Spectrum Disorder(ASD). Sudah pelbagai kajian telah dijalankan untuk menilai sejauh mana kebenaran tuduhan tidak berasas ini. Disini kami kongsikan sebuah nukilan dan perkongsian salah seorang daripada follower kami tentang pengalaman beliau dengan autism dan vaksin.

Saya ada dua cousins yang severely autistic. Both boys. RA (Born in 91) and AH (born in 89). Back then it was still considered part of ‘juvenile schizophrenia’ based on DSM III classification. Only later in the late 80s yang mereka reclassify it and used the term ‘autism’. Especially with RA, saya part of the caregivers. Drpd kulit dia merah2 lagi lepas lahir. Sampai la skrg. Love both to bits. Sebab i literally saw them grew up. Back then takde lagi OT or ST nak help them out, information pon tak banyak, permata kurnia pon takde lagi. So since then i have been handling my severely autistic cousins.

I wouldnt call myself an expert to it but ive seen all of it. The meltdowns. The tantrums. Ada sekali tu saya salah peluk one of them punch me so many times i nearly got several broken ribs. Nasib baik je tak kena liver laceration. Tapi takpe silap saya sendiri salah approach. Kena liver blow. Both of them pon kuat makan and both are 3 times my size. They are however the the most gentle souls around.

The reason i know alot about these antivaxxers ni sebab once upon a time i also used to think vaccines causes autism(zaman muda2 dulu). Tapi bila sendiri dah study up about it, i found that most of the claims ni anecdotes je. Saya copy paste ye reply post lain cerita pasal ni.

Yang dalam vaccine insert yang list documented effects of taking vaccine adalah autism yang selalu disebut oleh oleh antivaxx ni tak silap saya Tripedia, a DTAP vaccine yang produced in 2005 and stopped production in 2011. Dalam tu memang ada tulis autism as documented effect at page 3 of the insert. What MOST antivaxxer WONT tell you though is that at page 4, ada jugak list ade jugak accidental drowning(lemas) and road accidents(kemalangan jalan raya) are also listed as effects of taking the vaccine.

The reason all of them are included adalah sebab vaccine makers are mandated by law and the FDA to report any thing that happens during clinical trials phase 3 of that product. So ade yang lemas dan eksiden pon ada skali dalam list sebab budak2 tu mmg kena bende2 tu walaupon takde kaitan.

Contoh saya buat clinical trial seminggu. Saya kasi 100 kek kepada 100 orang untuk makan. Behtu seminggu lepas tu sy tanya balik 100 org tu. Apa yg berlaku kepada mereka.

5 orang x sempat makan kek sbb cair.45 orang sakit perut20 orang pengsan15 orang dpt bisul kat bontot5 orang spender koyak5 orang tetiba support Man U4 orang jatuh cinta dgn Mira Filzah.1 orang kena autism.

Nak taknak vaccnie producer tu kena include dalam insert post marketing sebab bila melibatkan human clinical trials everything must be documented. Walopon takde kaitan. Bila dah list down mereka akan investigate lg bley replicate the same result ke tidak. Lagi merbahaya atau lagi severe effect yang diketahui dan lagi tinggi incidence( bape byk kes) lagi tinggi position dia dalam insert tu. Itu je.

For your information, research pasal vaccines adalah research PALING BYK SEKALI DALAM DUNIA. None of it found causal relationship between autism and vaccines. Big pharma ke, NGOs ke, even parents/researchers yang ada anak autism sponsor the research. Go to any research database you can see it for yourself kalau tak percaya. More than anything else. Sebab tu ramai orang medical community  bengang dengan antivaxxers ni depa asyik merapu vaccine cause autism. Duit buat research tu lagi elok buat research pasal cancer ke, NCDs ke etc.

That is why they will investigate it to see ada causal relationship ke tidak. Ade kaitan ke tidak they still have to list it down. Itu je. Plus Wakefield’s studies. Yang smp skrg TIADA SIAPA dalam dunia pon yang dapat recreate or duplicate findings research dia yang tak dapat diverify tu.

Go right ahead you can google this up if u dont believe me. This thing is not new. Dah basi dah. I  used to roast American antivaxxers over this a few years back. Atleast derang bukan penunggang agama nak justify fahaman mereka walopon dead wrong.

Alot of support can be gained by joining group Autisme Malaysia FB group. Do join them for the latest stuff. And most importantly, for support. Banyak juga group2 dalam FB congenital conditions yang need your support and awareness. Do take a look. Thanks.

Raise the awareness.Stop the ignorance.Embrace the love.


Siri Kejuruteraan: Ada apa dengan Kejuruteraan Elektrik/Elektronik? Bahagian 1

Dilema seorang pelajar Kejuruteraan Elektrik/Elektronik, barangkali. (komik berdasarkan pengalaman sebenar)

Pernah sekali admin ditanya seorang pakcik.“Ambil kursus apa di universiti?”

“Kejuruteraan Elektrik Pakcik.” ujar saya.

Dia terus tanya, “Boleh tolong pakcik buat “wiring” (pemasangan wayar) di rumah?”

Saya senyum sumbing. Tapi tidak mengapa. Pengetahuan masyarakat tentang sesuatu bidang akan mencakupi perkara yang asas dan paling dekat dengan kehidupan. Apabila ditanya, memang tugas kita untuk berkomunikasi tentang apa sebenarnya yang terkandung dalam silibus kita. Inilah amanah pembelajaran dan tujuan biasiswa diberi pada kita semua, supaya pengetahuan tersebut dapat dimanfaatkan buat masyarakat.

Apa agaknya gambaran anda bila seseorang mengambil bidang kejuruteraan Elektrik/Elektronik?

Apa yang sebenarnya dipelajari ketika mengambil kursus Kejuruteraan Elektrik ya?

“Boleh ke saya cuba belajar salah satu subjek ni sendiri dan mencapai kebolehan/kepakaran tertentu?” InsyaAllah boleh. Dan kepakaran yang tertentu seperti ini akan membantu kerjaya anda didalam bidang industri!

Berikut adalah penerangan ringkas sebahagian dari subjek yang diambil . Disini, kami ingin memberi gambaran secara umum sahaja tanpa menggunakan bahasa yang terlalu teknikal. Subjek-subjek yang disebut di sini merangkumi apa yang secara khususnya dipelajari dalam dua tahun pertama. (Peringatan: subjek-subjek ini mungkin ada sedikit perbezaan dari segi nama dan kandungan, bergantung pada keutamaan atau polisi universiti/kolej)

1.Teori litar elektrik: Di sini kita akan mempelajari asas-asas teori tentang arus, rintangan, aruhan, kemuatan, dan beberapa hukum-hukum berkaitan litar elektrik (Contoh: Hukum Kirchoff, Ohm dan sebagainya). Kepentingan subjek ini adalah terletak kepada pemahaman kita tentang implikasi kepada sifat litar tersebut bagi kombinasi komponen tertentu. Di sini, anda akan memahami fungsi litar selari atau bersiri, jumlah arus yang melalui jaringan tertentu, dan sebagainya.

Kebanyakan kandungan pembelajaran di sini adalah berbentuk teori, dan asas makmal untuk mencerminkan aplikasi pembelajaran subjek ini akan dihadkan pada simulasi komputer seperti OrCAD PSpice dan sebagainya. Ada banyak juga perisian yang percuma.

Pada peringkat yang lebih tinggi, (biasanya mempunyai lebih dari satu siri, yang diambil pada tahun ke-2), litar elektrik akan dibahas dari segi matematik yang terperinci dan dimensi lain seperti Pengubah Fourier (Fourier Transform) dan sebagainya.

2. Litar Elektronik: Di sini penggunaan komponen semikonduktor akan diberi keutamaan, seperti transistor, diod, disamping mengaplikasikan teori litar asas di atas. Subjek ini begitu luas aplikasinya. Secara mudah, ia adalah suatu bidang tersendiri. Disebabkan itu, ada banyak program Sarjana Muda yang mengasingkan Kejuruteraan Elektronik dan Kejuruteraan Elektrik sebagai bidang yang berlainan.

Secara asasnya, anda akan mempelajari perincian komponen-komponen tersebut pada peringkat yang lebih mendalam, dari segi teori, bahan, dan hukum-hukum yang berkaitan. Mungkin bunyinya agak ringkas, tapi tahukan anda, transistor adalah nadi bagi segala peralatan elektronik moden sekarang? Jika anda minat untuk mula buat projek sendiri, anda boleh cuba untuk membina litar untuk menyalakan LED seperti berikut:

Apabila anda sudah berjaya mendapatkan sebiji papan uji atau “breadboard” seperti di atas, anda boleh cuba menyelami alam litar elektronik dengan membeli perintang yang boleh dilaras (atau trimpot) untuk mengawal kecerahan pancaran. Apabila anda berjaya memahami asas seperti arah arus dan rintangan, anda boleh mula untuk mencuba projek yang lebih mencabar! Boleh bertanya dengan kami apa yang anda rasa anda mahu cuba!

3. Fizik Semikonduktor: Ini adalah subjek yang akan memperincikan sifat-sifat semikonduktor dalam komponen elektronik, khasnya transistor dan diod, pendopan atau “doping”, PN atau NP junction, Diod Zener dan Diod Pemancar Cahaya (LED). Secara mudah, disini anda akan mempelajari mengapa komponen elektronik mempunyai sifat yang lebih rumit berbanding komponen elektrik yang ringkas seperti perintang dan kapasitor.

3. Pengaturcaraan komputer (Programming): Subjek ini menerapkan penggunaan aplikasi kod, kebiasaannya bermula dengan C++ atau C yang ditulis dalam perisian komputer untuk menjalankan tugas tertentu, kebiasaannya adalah tugas yang berulang-ulang (repetitive task). Apabila disebut C++ atau C dan sebagainya, ianya bermaksud “bahasa” bagi satu-satu pengaturcaraan yang mempunyai kelebihan masing-masing. Secara analoginya, bahasa Cina dalam bentuk simbol (seperti 中文) mempunyai kelebihan dari segi kepadatan makna dan boleh dibaca dari kiri atau kanan, dan mempunyai tatabahasa yang agak ringkas. Akan tetapi, menulis dalam bahasa Cina mengambil masa yang agak lama kerana sifat simbolik bagi setiap perkataan yang digunakan, berbanding menulis dalam bahasa Malaysia atau Inggeris yang menggunakan abjad Rumi. Akan tetapi bahasa Inggeris/Malaysia mempunyai jumlah perkataan yang banyak, maka lebih masa yang digunakan untuk mengatur perbendaharaan dan tatabahasa dalam penulisan. Dalam dunia pengaturcaraan komputer, pro dan kontra seperti ini juga boleh didapati.

Jika anda berminat, anda boleh menghasilkan permainan atau “game” yang mudah dengan Visual Basic, yang boleh dimuat turun secara percuma dari Microsoft. Dari sini, pelbagai asas pengaturcaraan yang anda boleh capai. Pengetahuan pengaturcaraan komputer adalah amat penting untuk menjalankan banyak tugas, dan juga amat menyeronokkan apabila kita sudah mencapai tahap kebiasaan.

Apabila anda menguasai satu “bahasa” pengaturcaraan seperti C++, C, Basic, Pascal dan sebagainya, akan menjadi mudah untuk anda berpindah kepada “bahasa” yang lain kerana strukturnya adalah agak sama.

Sesiapa pun boleh mempelajarinya! Dan yang penting, perisian ini adalah percuma!

4. Sistem Digital: Dalam subjek ini, anda akan mempelajari get-get logik (ingat lagi AND, OR, NOR, XOR?). Ya.. seperti semasa mengambil Fizik SPM. Tetapi di sini, anda akan mempelajari bagaimana get-get logik ini berfungsi pada skala yang besar dan praktis. Anda akan faham bagaimana sebuah kalkulator berfungsi, bagaimana sistem-sistem penggera beroperasi, dan satu fakta menarik: memori dalam “flash drive” anda terdiri dari get logik Flip-Flop!

5. Instrumentasi: Ini adalah subjek yang mana anda akan belajar menghubungkan dunia kejuruteraan elektrik kepada elektronik. Disini, sistem kawalan bermaksud bahawa anda akan mempelajari cara untuk mengawal mekanisma tertentu menggunakan litar elektronik, dan mengubah isyarat dari satu komponen dan satu komponen yang lain. Di sini, anda akan mula mendalami aplikasi penggunaan penguat operasi (operational amplifier) yang digunakan untuk pelbagai fungsi, seperti mengubah isyarat dari pengesan yang mempunyai keluaran voltan yang rendah kepada voltan yang lebih tinggi, supaya bacaan dari sebuah pengesan boleh dibaca dengan mudah.

Contoh litar op-amp untuk membesarkan isyarat (inverting amplifier)

Ingin mencuba sebuah projek mudah? Anda boleh membina sebuah litar dengan op-amp untuk mengawal sebuah LED dari jarak jauh dengan beberapa komponen sahaja! Sila tinggalkan komen di sini jika anda berminat mencuba. Sebuah artikel akan ditulis untuk projek mini seperti ini.

6. Mesin Elektrik: Subjek ini akan memfokuskan tentang teori bagaimana beberapa jenis motor beroperasi. Ini termasuk motor arus terus, motor arus ulang alik, motor induksi, dan lain-lain. Sebagai permulaan ke dalam dunia motor, anda boleh mencuba untuk membina satu!

Sebuah tutorial membina motor DC boleh didapati disini.

Nota: Jika anda mahu tutorial tersebut diterjemahkan, silalah maklumkan kepada kami ya.

Nantikan perkembangan kami untuk siri yang seterusnya. Biasanya pada tahun 3 dan 4, subjek tersebut akan jadi lebih “gempak”!


Membongkar Rahsia Rempah-Ratus [Edisi Ibu Berpantang]

Buah dan daun Asam Gelugor atau nama saintifiknya Garcinia Atroviridis setelah ditumbuk halus bersama ramuan lain atau direndam di dalam cuka dan disapu pada tubuh ibu berpantang dapat mengembalikan bentuk badan seperti sebelum hamil. Manakala jus daunnya apabila diminum dapat mencuci bahagian peranakan dan juga memainkan peranan dalam usaha mengembalikan badan kepada bentuk asal.

Biji Sawit Pahit atau nama saintifiknya Brassica Juncea boleh digunakan sebagai tonik dan ubat sapu luaran selepas bersalin. Biji tersebut sekiranya kerap dimakan, maka diet harian perlu diimbangkan dengan jenis makanan yang banyak mengandungi sumber iodin.

Seluruh bahagian Bonglai atau nama saintifiknya Zingiber Montanum (Koenig) Dietrich boleh dekoksi bercampur dengan ramuan lain dan diminum oleh ibu berpantang. Bahagian rizomnya boleh digunakan untuk membuat ubat luaran untuk disapu pada badan ibu berpantang. Baunya seperti campuran halia, kamfor dan kunyit manakala rasanya seperti kamfor dan pedas.

Kudup Bunga Cengkih atau nama saintifiknya Syzygium Aromaticum yang telah diproses boleh digunakan sebagai minuman tonik yang mengeluarkan angin daripada perut dan usus serta merangsangkan sistem penghadaman bagi ibu berpantang. Manakala buah bunga cengkih boleh dibuat ubat dalaman bersifat afrodisiak dimana ianya dapat mengetatkan vagina setelah proses bersalin.

Safron atau nama saintifiknya Crocus Sativus L. merupakan rempah-ratus yang paling mahal di dunia. Ianya boleh digunakan sebagai minuman tonik untuk merawat pendarahan berlebihan dan menyingkirkan kekotoran selepas bersalin. Perlu diingat, safron tidak sesuai sebagai ubat dalaman kepada wanita yang hamil dan juga yang mempunyai perancangan ingin hamil.

Temu Lawak atau nama saintifiknya Curcuma xanthorriza setelah diekstrak, boleh diminum oleh ibu berpantang untuk mengeluarkan angin daripada perut dan usus. Namun ianya perlu diambil dengan sukatan yang betul kerana dos yang sangat berlebihan boleh menyebabkan pitam dan kematian.

Serai atau nama saintifiknya Cymbopogon Citratus di bahagian daunnya boleh digunakan sebagai tonik minuman untuk melawaskan kitaran haid dan juga bagi merawat masalah penghadaman dan sakit otot bagi ibu berpantang.

Bahagian daun Jintan Putih atau nama saintifiknya Cuminum Cyminum L. setelah dekoksi boleh diminum untuk merangsang dan melawaskan penghasilan susu badan bagi ibu berpantang. Buahnya juga boleh digunakan dalam ramuan campuran untuk diminum oleh ibu berpantang. Bau yang timbul adalah disebabkan oleh kandungan kuminaldehid dalam jintan putih.

Jintan Hitam atau nama saintifiknya Nigella Sativa L. boleh dimasukan ke dalam ramuan campuran yang dijadikan ubat minum bagi meningkatkan edaran darah ibu berpantang. Bijinya pula boleh membantu dalam penghasilan susu badan. Namun, ia tidak sesuai digunakan dalam dos yang besar kepada wanita mengandung kerana ia boleh menyebabkan tubuh dalaman menjadi panas.

Biji Halba atau nama saintifiknya Trigonella Foenum-Graecum L. boleh direbus lalu dimakan untuk menambahkan penghasilan susu badan dan ia boleh dibuat minuman yang dapat menyegarkan badan ibu berpantang. Selain itu, halba juga merupakan elemen yang bersifat antikanser.

Balkam, J,.1998. Herbal Remedies a Practical Guide to Herbs and Their Healing Properties. London: Greenwich Editions.
Burkill, I.H., 1993. A Dictionary of The Economic Products of the Malay Peninsula. Dua jilid. Cetakan ke-3. Kuala Lumpur: Unit Penerbitan Kementerian Pertanian Malaysia.
Daniels, C. (ed.), 1998. Healing Secrets. Melbourne: Bookman Press Pty Ltd.

M. Wichtl, Herbal Drugs and Phytopharma-ceuticals: A Handbook for Practice on a Scientific
Basis, 4th ed. (Stuttgart, Germany: Medpharm, 2004).

Ong Hean Chooi. 2008. Rempah-ratus: Khasiat Makanan & Ubatan. Kuala Lumpur: Utusan Publication & Distribution Sdn Bhd.